Anjo Etnis India yaa memang sikedde ji ri Indonesia, labbi minoritas ni banding kan suku Bali siagang tau Tionghoa. Mingka, ngapa anjo suku Bali siagang Tionghoa na gappa jatah hari raya antu ni liburukangi singkamma Nyepi siagang Imlek? . Anjomi, harusuk ni cinik persebaran na. Tau Bali siagang Tionghoa, ri anjo ngaseng provinsi, anjo kamae kamae pasti niak. Etnis India? Paling, niak ji ri Sumatra Utara siagang DKI Jakarta, ri daerah lainga jarangi ato bahkan tena niak. Beda siagang Suku Bali siagang tau Tionghoa antu kulle niak ngaseng tasebar ri seluruh na Nusantara.Sekre pi poeng, apakah anjo perayaan nga penting ngi? .


Bo’bo’ nisa’buk tongi tontonganna linoa, nasabak anjo bo’boka memang nibacai sollanna pila’ tassungkei pikkiranga, loe niisseng apa-apayya. Sayangna kinne nasawalak ngasengi taua ammaca bo’bo’, pila’ sikekdeki taua ri toko buku, lakbi napikei akkarena HP. Padahal anne bo’boka sanna’ loena kabajikanna, salah sekrena mo saja, kullei napakballei dangngalak ulungta. Punna ammacaki kullei naparek sannang pikkirangta, kullei napalekbak masalayya 67 perseng. Bajikna memang allo-allo ammacaki bo’bok manna 30 menitji, kullei napanaung stres. Njari kibiasakan memangmi ammaca bo’bo’, punna biasa maki intu, sukkarakmi nipammari.  Pila’ loe bo’bo’ nibaca, pila’ loe papilajarrang niguppa. Kulle tonji poeng nibalukkang bo'boka punna lekbakmi nibaca, loeji biasa tau erok ammalli.


Jai pengguna Twitter na sadari ka ngaseng na tau tena kulle na akses aplikasi pihak tallu na. Ri kana battu ri TechCrunch, ri awala dallekang na punna ri pakei aplikasi pihak tallu na taccini ki sikamma bug ri antarmuka pemprograman aplikasi (API) na Twitter. Tapi na detail beru na na paciniki perusahaan na sengajai na batasi akses ri aplikasi pihak tallu na.  Pa'pare' aplikasi na anjo tettere ki na akui punna anjo masalah ya na kana anjo berusahai na hubungi perusahaan pihak tallu na. Aplikasi pihak tallu na sarringi na pake pengguna na na ulir ka Twitter nampa tena battu ri perangkat lu'mu' na milik perusahaan.


Isra nakioki bainenna mange akbalanja ri pasaraka. Niak sekre buah naboya, ka eroki napakanre ammakna, sallomi bedek cinna erok nganre lassa’. Battuna ri pasarak, lingui ka loe dudu buah-buahang nibalukang, erok ngasengi naballi padahal sikekdekji doek naerang. Mingka nakana bainenna lassaka mo rolo balli ka injo mentongji nakacinnai ammak. Mingka anne Isra teai ngisseng, pokokna harus tongi ammalli alpokat, nampa anung kakjalak. Dangngalakmi anne ulunna bainenna, natoaki koccikanna 50 sa’bu mami bonena. Sikekdek mami na beserek, bagannaja tena sallona anjo, pabaluk lassaka na engka’ papang balu’-balukanna niak tulisanna ammalli lassa’ gratis alpokat. Langsungi sannang nyawana isra siagang bainenna. Mangemi ammalli buah nampa moterek assirakak.


Parangtritis iareka arengna kampong la ri Kecamatan Kretek, Bantul, Yogyakarta. Ri anne kamponga niak tamparang Samudera Hindia kurang la’bi 25 km ri selatanna Kota Yogyakarta. Parangtritis iamintu salah sekre tampak wisata loe tau mangei, nasabak pemandanganna konjo tena kulle niguppa ri tampak wisata maraenga, kamma bombang lompo, bulu’-bulu’ kassik tinggia ri ampikna tamparanga. Anne tampak wisatayya sallomi nakelola pemerintayya, bajikji towwa, battu ri pasilitasna sanggena oleh-oleh khasna Parangtritis napasadiang untuk naballi. Niak todo’ pakjeknekang nisa’buka parang wedang, loe tau paui kua anne pakjeknekanga kullei napa’ballei loe garring, contohna punna kata’-katalaki bukkulengta. Ri Parangtritismi injo sibuntuluk Nana siagang Jojo, anjariya buru’nengna kinne, anjomi na tiap taungi battu ri Parangtritis liburang.


Riolo wattuku anjari mahasiswi ri kampusu ku nakke anjari anggota na paduan sa'ra ri kampusu ku. Anjari punna niak acara na kampusku sikamma acara wisuda nakke na agangku ri paduan sa'ra ya akkelong pasti. Jai tonji kelong daerah ku erang biasa na battu ri Sulawesi selatan. Niak kelong battu ri Kab. Toraja sanna ku ngai na, sanggeng na kamma-kamma anne ku hapala inji. Anjo judulu na Marendeng Marampa. Anne kelonga poe anjari kelong ri bagian tari na ri tari 4 etnis ri bagian Toraja ya. Irama kelong na sanna baji' na anjari punna ri langngere ki pasti amminawang tongki akkelong. Anjo mi anne Marendeng marampa anjari kelong daerah sanna ku ngai na sanggeng na kamma-kamma anne


taung 2022 biringmi ni laloang, Jumat 30 Desember 2022 iamiantu allo kalakbusang untuk ummat muslim allaksanakan kawajiban sambayang jumat ri anne taung. Kamma mi anjo ni painga untuk terus assukkuruk mae ri iangaseng na pap-pinyamang na sareangi karaeng Allah SWT. Bone carama ri anne jumaka iamiantu pakkiok mae ri katte ngaseng untuk ang-ngukrangi mae ri kalengta sabak sikuntung nikmat niaka ni kasiak salama taung 2022 anne sehingga katte akkulle senantiasa ang-ngukrangi siagang sukkuruk mae ri karaeng Allah SWT.
Ri kammayya anne, katte antama mi ri cakpak na bulan desember sikaligus cakpak taung 2022. Sikuntung loena carita lekbaka ni laloang sepanjang anne taunga, mulai ri hal-hal kasiak battalak, tenak ni ngai, sanggengna nikmat-nikmat assarea ki rasa bahagia mae ri katte ngaseng. Sekre hal parallu ni paratikang kana iangaseng anjo parallu ni sukkuri. Sikalipung sepanjang taunga annne katte ni sare hal-hal amparekki kecewa, kassala, siagang sedih. Mingka, tantu ni pastikan nia hal panting ri balikna tena ni issengi.


Anne Dr. Haji Abdul Karim Amrullah, lassuki 10 Februari 1879, niarengi Haji Rasul, iareka ulama paling top ka siagang reformis Islam ri Indonesia. Ia todo’ pendirina Sumatra Thawalib, sikola Islam modern paling riolo ri Indonesia. Ia surang Abdullah Ahmad anjari tau Indonesia paling rioloa angguppa gallarak doktor battu ri Universitas Al-Azhar, ri Kairo, Mesir. Tania joka ji saja, ia manggena Ketua pertamayya Majelis Ulama Indonesia (MUI), Buya Hamka. Abdul Karim Abdullah tau toana arengna Syeikh Muhammad Amrullah Tuanku Abdullah Saleh siagang baine maka talluna arengna Andung Tarwasa. Ia anak maka tallu battu ri tuju sari’battang. Manggena, ni isseng tongi sebagai Tuanku Kisai, iareka Syekh battu ru Tarekat Naqsyabandiyah. Sari’battangna Abdul Karim Amrullah sekre ammaka iareka Maryam, Aisyah, Maemunah, Hafdah, Muhammad Saleh, siagang Yusuf.


Wattunna niak pakgaukang kantorokna Ramli ri hotelka, nipasadiangi sekre kamarak sollanna kullei akbangngi. Anjo hotelka niaki ri Jl. Sudirman. Erokji sebenarna ammoterek Ramli nasabak ammaniji anjo hotelka battu ri ballakna. Mingka wattunna mange nacinik kamarak hotelna, sannangi nyawana ka tangkasaki, lengkapki pakakkasakna lalang, WC na tenaja na botto’, AC bajikji jappana. Sekreji kurangna, iamintu pappalluang jeknek bambangna akrasai, kamma anu sallomo tena nipakei. Mingka maraengna anjo bajikji, njari anne Ramli naputuskangi akbangngi ri anjo hotelka, tena na njari ammoterek. Nakuai mumpung niak kamarak nipasadiang sekre bangngi, tenaja poeng nabayarak ka lekbak memangmi nabayarak kantoroka, njari ammaknaji siagang sianakna nakiok urangi akbangngi ri hotelka.


Idul fitri anjari sebuah pencapaian ri lekbakna katte annahan hawa nafsu salama 30 allo sallona, tamae anne moment ni sakbuk sebagai allo kemenangan ummat muslim niaka lekbak anrasakan kasiak cipuruk, turere, siagang mampu mengendalikan hawa nafsuna. Lappasak ri Indonesia iami antu allo paklappassang ummat Islam ri tanggalak 1 syawal.
Assingkamma appanaik ketakwaan battuanna takwa assihubungan siagang ketaatan manusia sianga penciptana lalang anjalankan parentah siagang na bokoi laranganna. Tingkat ketakwaan sekre tau akkule ni cinik melalui kepedulianna mae ri parangna tau. Kemudian, Idul Adaha anjari sekre peringatan kuruban, bajikna punna anne peristiwa ni maknai siagang akbage mae ri parangta tau. Singkamma akbage daging kurubang mae ri warga sekitarak utama mae ri kurang mampu.


Ni duga anjo alat musika anne lekba mo ni isseng wattu na inji tena pa na masehi ri wilayah na Mesopotamia. Darbuka riolo ni parek battu ri tembikar, kayu, siagang kulit natural anjari membran. Masyarakat Melayu na pake darbuka lalang kesenian marawis klasih. Anne alat musik ka ni isseng antu areng na dombak atoka gedombak. Niak rua ukuran na anne gedombak ka, antu labbi lompo ni kana induk na sedangkan anjo caddia nikana anak na. Bentuk na gedombak sikedde labbi lebarak ni bandingkan darbuka asli antu langsing nga. Lalang kesenian marawis klasik, darbuka atoka gedombak antu fungsi na anjari pengiring kelong.


Produk ato jasa ri online anjo kulle ri balukang siagang apparek areng Produk ato Toko menarik ka ri internet ka. Cara A'balu online gampangi ri gaukang punna barang na battu ri merek lainga. Punna le'ba mi ri tantukang areng produk ta ato areng toko na gampangmi paballi a na isseng anjo produk ta. Kulle tongi ri pilih tampa' jualan ta ri online ka yang cocok ka ri pasarkan anjo produk ka. Mulai mentongmi pilajari kabijakan na na sistem marketplace na tampa' jualan online ta. Sanggeng na kulle baji' balukang ta nampa kulle anjari lompo bisnis ka ri balukang online ta.


Sedangkan anjo na alami kerugian tergantung ji waktu na misal na na balli ALICE 46 dollar anjo mi ni issengi posisi na ALICE antu naongi merosot 42 dollar yaa terpaksa ni balukkang mi alice siagang moterek mae ri dollar hasselek na battu ri anne kerugian nga ni alamai antu mi 4 dollar ri USDT rupa na 42 nampa lanyak mi 4 dollar. Punna erok ni gappa keuntungan na siagang kerugian na tergantung tekamma pengguna na na karenai lalang wattu panjang atokah pendek, pola pikkirik kamma anne antu mi lalang paling baji ni putuskangi kulle kah ni minimalisir kerugian ta antu ni parek ka.


Biasaya nakke langngerek jai tau niak tala nangai tokoh agamayya nasabak na atasnamakangi agama punna accaritai. Contohna lekbaka langngerek niak tokoh agama pinruangi bunting, njari anjo tau ngai’i dodongi nakua ngurana kamma anne. Sebelumna pinruang bunting, anne tokoh agamayya niak pinawangi sampulo sa’bu tau, mingka lekbakna bunting issedek maka ruayya, jai tau kana-kanai. Anjomi biasa taua liba didu napercaya punna niak tokoh agama nangai, padahal punna ni ciniki bajik-bajik, nipilangngeri bajik-bajik, biasa niak tokoh agama nacalla-callai agama maraenga. Padahal sitojengna agamayya anjo na ajarakki cinta kasih, nihormati’i agama maraenga, tena na parek ricu surang agama maraenga. Parallu mentongki hargai anjo agama maraenga sollanna nahargai tongi agamata.


Subangi ku langere ki ustadz acceramah ri masigi rampi balla ku anjo na bahas ki tentang utang piutang na tau a. Anjo punna niak utang ta wajib ki ri bayara. Ka punna tena, tena na ri anggappa kebajikang ri linoa na ri akhirat ka mungko. Punna mate ki poe na tena na ri lunasi utang ta tena na baji' mate ta ri lalang na kuburu ka. Ri jamang nabi riolo, Nabi Muhammad SAW, teai na je'ne ki se're umat na wattu na mate. Ka anjo nyata na mayat ka, niak inji utang na, tena pa na lunasi wattu na tallasak. Anjo mi na lunasi pi riolo anjo keluarga na mayat ka utang na nampa erok ki Nabi Muhammad SAW na je'ne ki anjo mayat na.


Wattu na Barito harusuk ki lettek kandang mae ri Stadion Demang Lehman ri Martapura (jarak na 1 jam perjalanan battu ri Banjarmasin) ri masa masa ISL, nakke tong sanging ku nonton inji ni agangi ka siagang daeng pinduk ku. Wattu ku kuliah ri Jogja ri taung 2016, intensitas ku nonton bola kurang mi. Mingka ri Jogja mi antu nakke pertama kali ku cinik Timnas, tepat na laga uji coba na ewai Vietnam lalang rangka persiapan AFF 2016. Pertandingan na najo ni gelar ki ri Stadion Maguwoharjo, ri rawa na naong na bosia nakke terkesima ka ciniki stadion na nampa ku nikmati riuh na taua lalang stadion.


Sapo tahu seafood ka anne jai kacinikang ri balla kanre chinayya, Sapo tahu seafood anne biasana ripare'ki ri kanreang tamparanga siagang gangangna contohna sawi kebo, kapri, wortel, cumi, siagang doang. Anne bahanna sapo tahu kanreang tamparanga anne nia' doang, cumi, lasuna kebo, laiya, wortel, tahu kebo', jamur, siagang sawi kebo'ka. Nia' tong anne saosna ammake kaldu, arak pallu, saos tiram. kecak encere', minyak wijen, siagang maizena. Makase're ri remmeki doang siagang cumi ri bumbu remme'ka. Nampa ripabambagi slow cooker, pantama'ki minyak goreng, lasuna bombai, lasuna kebo, siagang laiya, adokki sanggena a'baui. Makarua, ripantama doang, siagang cumi siagang rampa remme;ka. Nampa ripantama'ki saos, wortel, tahu,jamur siagang sawi kebo, pallui rua jam. Patala'ki sapo tahu kanreang tiboang sangenna bambangi.


Jalangkote, sebagai salah sekre kanreang tradisional khas na Kota Mangkasarak, iareka bentukna singkammai kanrejawa pastel. Loe tau battu pantarakna pulau Sulawesi punna battui ri Mangkasarak pasti ammalli’i Jalangkote untuk na panjari oleh-oleh. Mingka biasana jalangkote tena natahang punna rua tallu allo mi. Nah, untuk tau battu pantaraka sebenarna kulle jaki apparek jalangkote ri ballatta, gampang duduji niguppa bahang-bahanna ri pasaraka atau ri supermarket. Pertama bambangi minyak ri pammajaka, punna bambangmi pantamaki daging sapi lekbaka ni giserek, loba’, lame-lame siagang raung lasuna lekbaka nipolong-polong cakdi. Tumisik sanggenna ti’no. Maka rua untuk bukkulenna jalangkoteka campuruki tarigu siagang bayao, ce’la, susu, campurukmi sanggenna lu’mu nampa tambai minyak. Boneimi anjo bukkuleng jalangkoteka siagang bonena anjo lekbaka nitumisik, terakhir rokoki anjo bonena jalangkoteka ri bukkulenna nampa sanggarakmi.


Dato’na Hendra nakana teako ammake handuk bawang ri ruang tamua ka kacinikkangi kaluntuknu naung, nasabak naik nikua aurat, kodi nicinik. Anne punna buru’ne, ka auratna iyya battu ri poccina sanggenna kulantukna. Punna baine iyya loei, battu ri u’na sanggenna bangkenna, kecuali rupanna siagang palak limanna. Punna lekbaki buntung nampa anne bainea kacinikangi auratna, buru’nenna la tanggungi dosana, kamma anjo nakua dato’na Hendra. Njari anne anak bainena Hendra punna eroki assuluk ballak tena nipabe’bengi assuluk punna ammakei baju tassungkea kacinikang ngaseng bukkulengna. Parallui ammake hijab punna baine, tattongkok u’na, ammake baju lakbua lengangna siagang saluarak lakbu, bajikangngangi pole punna ammakea rok sisikali.


Le’baki anjo appikkirik akjappa-jappami assuluk ri birinna anjo romanga. Na ti’ring sibuntu’mami sikayua ulara. Na anjo ularaka tanikana-kanai lompona. Akreppsekmi lapong Pulandok mange ri anjo ularaka na nakana sari’battang tenaka nuero’, nucinna annganre jukuk lompo. Appibalimi ularaka angkana, Ero’ tojenga antu sari’battang kerei mae ammantang. Nakanamo pole lapong Pulandok, amminawang mako mae ri bokoku nakiklampa. Apaji nakjappamo sajappa-jappana sanggenna battu mange ri se’rea kalokbang, battuang kana pakdukkuang tedong napaccokkoia lapong Buaja. Nabella inji na nacinikmo lapong Buaja aklakkung ri birinna anjo kalokbanga. Nakanamo lapong Pulandok ri ularaka, Cini’mi sarikbattang lompona anjo jukuka kukanaya. Apaji naparri-parrimo anjo ulara'ka mae ri birinna anjo kalo'banga.


Kisah anne di pakarammula wattu na Nabi Yusuf ni buang mae ri lalang sumuruk ka ri sarikbattang na nampa ni poang mae bapak na Nabi Yakub kana Nabi Yusuf Alaihi Salam mate na kanre olok olok pakanre tau. Nampa anne Nabi Yakub anjo wattua toa mi kodong nampa kodi mi paccinik na kulle na isseng anak na malo ri pakeang lusuh na. Singkat carita na, kulle ii akkumpuluk ngaseng moterek. Jai kisah hidup antu ni laloi wattu na Nabi Yusuf Alaihi Salam caddi na na pareki kaleng na sombong erok abbage bage karunia na battu ri Allah Subhanahu Wataa’ala. Singkamma tong mi ni sare gammarak siagang garis keturunan Nabi battu ri buyut na.


Susu laiya anne kullei anjari inungang pella rinikmati ri bosia siagang watunna tena na nyamang kaleng-kalenga. Susu laiya anne jai kasia'na kullei anjari paballe antama' anging siagang tena kulle kalle. Anne susu jahea biasana jai ri angkringan mingka kulle tongji ripare kale-kale ri balla'ka. Bahanna anjo susu laiya nia' laiya se're nampa ri geprekki, golla, kantala' te'ne, je'ne, siagang golla jawa. Laiya ribissai rodong sangenna tangkasa. Nampa ripolongi siagang di geprekki. Nampa laiya ripalluki siagang golla eja ri pallui ri pepek sedang solanna tena cippa mendidih. Nampa ricamporoki siagang kantala' manis ri lalangna galasia nampa rituangi je'ne laiya le'baka ripallu, camporo ngasengi sanggenna taccamporo'.


Tampak na ri Tawang. India ri negarabagian Arunachal Pradesh. Tawang Monastery antu mi biara paling lompo niaka ri India nampa nomorok rua (2) paling lompo ri lalang linoa lekba na Istana Potala ri Lhasa, Tibet. Areng langka langka na anne vihara yaa antumi Tawang Galdan Namgye Lhatse. “ta” artina “kuda” , “wang” artina “terpilih” antu siagang ngi na bantung kata kata “tawang” antu arti na “lokasi ni pile aa ri jarang nga” ‘gadan’ arti na “surga” , “namgyal” arti na surgawi nmapa “lhatse” arti na “ilahi” . Jari arti na battu ri anjo areng na vihara yaa “tampak ni pile ri jarang antu mi suruga na linoa”.


Ri bokoangna rame na kota Malang niak se’re Pabalu gangang ri pasara a’balu battu ri subuh-subuh na sanggengna bang’ngi. Anjo tau totoa ya arenna Daeng Tata na tena mi kassa a’boya doe kodong. Ri umuru anne 90 taung anne ka tena MI kulle a’rasa na nyamangi allo tua na sikamma totoa lainna. Anjo Daeng Tata nampa a’balu gangang subuh-subuh inji na erangi balukang gangang na mange ri pasara’ ka siagang sapeda ontel na. Anjo mi kulleki bantui Daeng Tata na pabalu gangang kabusu’ bantui kodong ammali injo balukang na ka punna la’busi ki gangang na kullei nganre baji’ anjo pabalu ca’di a ngaseng ri pasara’ ka.


Lili annoterekna battu ri sikolayya, nakiok-kioki ammakna. Anne ammakna tau appallu, nabunoi komporokna nampa assuluk nakutaknang Lili ngurako anakku. Njari nipauangmi surang Lili kua oo ammak, niak dende pappilajarrang nasuroa gurungku erangi moterek nampa nijama ri ballak. Langsungi ammakna akgora nakio anak maraengna, Kia, nasuroi ajaraki andikna anjo pappilajarangna. Njari anne Lili napauang mi Kia apa nisuroangi ri gurunna. Sitojengna tentang Tokoh Keagamaan, nisuroi sa’bu nai-nai arengna ngaseng ninissenga. Napikkirik i anne Kia arengna ngaseng ka lekbak tonji napappilajarrang anne arengna ngaseng. Niak Hasan Basri, Musawa, Hasan Mustapa, Mustofa Bisri, Abbas Abdullah, Abdul Karim Amrullah, Nur Anas Djamil, Ibrahim Musa, Abdullah Sungkar, siagang maraenga pole.


Sumpaeng lekbami ki bahas tekamma carana pallu bayao. Bajik kapang punna ni bahas tongi tekamma cara pallu kanre ammake dangdangan. Ki sediakanmi berasak siagang dan dangdangan ta rong. Punna siapmi, ki bissaimi rong berasakna kira kira pingg limamo natea nalanyyak vitaminma. Lekbak anjo ki pantama mi anjo berasak ka sumpang ri dangdang lekba ka ni sare jeknek nampa ni taro saringanna ri ratena. Ki patammami sikeddek keddek berasaka ni ratena saringan dangdanga barakka tena na solong solong battu ri dangdanga. Punna lekbakmi ki patuomi komporoka, ki ukrangi solongi poeng jeknekna punna ni sakring tenapa na pallu bajik, ki solongmi tekamma pirasanta jaika sikedde ka jenne ni solongang ngi . Punna pallu mi ki bukami rong sinampere tippakna na nitongko poeng. Kulle mi ni kanre siagang bayaoa sumpaeng.


Jari injo kanre nacakma iyya tantumi kanre dinging. Sisala tongi injo kanre nacakma tu ammalli biasa iyya. Nipatalana kanrena nacakmana. Maraengna injo, passisalang iloro tantumi pole jari sekre masala todo. Contona mo injo punna nia kanre kanreang nipakasingara kasiakna. Menurukna food bloggerka injo kanreanga sanna assipakna. Napakasingara mi rampa na pakea, batena nipakatikno, na tikamma nipatala. Mingka nia tu amminawanna natuliangi, ka lekba tongi anganre kinjo ri warung sekre injo nakungi food bloggerka sanna assipakna, mingka inne sekrea tau nakungi tenaja na nyamang. Kamma nangi injo pole batena nipatala tuna dudu na tena bajikna. Inne pssisalang ilorokna food blogger ka na tau maraenga, jari inne food bloggerka siapki nicalla.


Memang tojeng tojeng nahh anjo agang ku nakke. Tiba tiba ka na kiok mae nonton badminton siagang na na kutaknang nga battu ri awalak harga na tiket na. Tiba tiba mi ri booth na iyaa na palak ka nakke ambayarak 600 sabbu. Nyassalak ka kah? Tena tong mi ku issengi anjo. Perasaan ku campur aduk ki. Antara kamaseangi doek na mingka lumayan tong kah kulle na tambah tambahi pengalaman ku. Apalagi na nakke sementara boya tong ja hobi beru. Jari ku anggap mi anjo mi salah sekre na petualangan ku nakke boya hobi beru. Kesan pertama ku wattu ku natama ruangan antu mi, wahh rame nah. Nakke ku issengji kana badminton antu populer ki. Mingka tatta ji nakke takbangka ka cinii jai na tau antu lekba mi na pannoi tampak mempo padahal pertandingan na sallo inji.


Anjo riolo na dumbel anne mi halteres, antu ni pake ri masa Yunani Kuni anjari alat angkat berat siagang todong anjari pemberat lalang lomba loncat bella versi Yunani Kuno. Jenisik na anne dumbel kulle ni gunakan ri India lalang na labbi ri sisabbu taung, antu bantuk na singkamma gada jari ni arengan mi “Gada India”. Manna mamo areng na anne na siratkan asal usul na battu ri India, kemungkinan gada pertama kali na ni ciptakan ri timur tengah. Kulle ni sakbu anjari meels, antu pertama kali nani pake pegulat battu ri Persia Kuno, Mesir, siagang Timur Tengah. Praktik anne berlangsungi sanggeng na kamma kamma anne, terutama lalang na tradisi The Varzesh E Bastan antu ni praktekkan ri Zurkaneh, Iran.


Sholat anjo ibadah utama na agama Islam ka. Sholat kulle ri kana komunikasi nyawa naa manusia ya siagang Allah Ta’ala. Anjo sholat tena kulle ri sikammai siagang ibadah lainna, ka sholat ibadah utama na umat manusia ya ri linoa. Sholat ri nomoro’ ruai ri rukun islam. Se’re ya antu ri rukun islam anjo akkana rua kalimat syahadat. Ibadah sholat wajib na manusia ya ri jamai 5 kali allo bangngi. Antu sholat subuh, sholat dhuhur, sholat ashar, sholat magrib na sholat isya. Niak juga ri kana sholat sunnah, sikamma sholat dhuha, sholat tahajud, na jai poe lainna. Punna battumi bulang Ramadhan niak ri kana sholat Tarwih.


Eco Park Tebet anner kullei anjari destinasi faforitna pammanakanga ri Jakarta. Ri Eco Park Tebet anne, pammantangagga kullei nagappa keseruan siagang pangalaman berua tena takkaluppai ri seumuru' tallasa'ka. Ri Eco Park Tebet anne, pammantangangga kullei nagappa hal-hal berua napare'ki suasana hatia anjari nyamang siagang dinging. Balinna anne ri Eco Park Tebet anne gratiski. Jai fasilitas ri Eco Park Tebet kullei napare' pengalaman liburan berkesan. Tebet Eco Park anne kullei rikunjungi allo-allo pakaramula ri jam annang bari'basa' sanggenna jam pitu bangi. Fasilitas rinni nia' peredam suara, Infinity Link Bridge, Community lawn, Weatland Boardwalk, Taman akkarena anak-anaka, plaza, community garden, siagang thematic garden.


Ki buntuluk ki pasarak na (erok na taua apa) nampa ni tentukan mi ide na. Ni boyai peluang ri pasarak online ka, jenisik kanre kanre olahan apa antu paling jai ni kerok ki siagang ni palak ri konsumen ka. Ni sseng na pangsa pasar apa antu anjari tujuang na taua lalang na pakarammula anne bisnis ka kulle labbi gampang tong mi tau a anjo na buntuluk ide na ri anne bisnis ka. Kulle ni isseng tena ja na sessa kamma. Pakarammula maki battu ri trend ri sosial media yaa atokah market place ka. Rinjo kulle ni munculuk kan kaerokan ta sesuai siagang relevansi battu ri apa na kerok ki ni tampil kan.


Sarni iareka janda toa ammantanv kale-kalengna tala niak anakna. Niak sekre allo wattunna akboya katu ri romanga, sibuntuluki surang raksasa erok kanre anak. Napaumi Sarni kua tala niak anakna. Njari anne raksasayya nasarei bijinna timun, nakuai anjo bijia salla’ anjari anak nampa musti nasareang raksasayya punna anjo anaka umuruk annang taungmi. Mingka wattunna annang taungmi anakna, Sarni teai napassareang mange ri raksasayya, angngewai timun bulaeng surang kantong bonena biji mentimung, ce’la, jarung surang terasi. Anne timun bulaeng nasambilai ce’la raksasayya, langsung timbo tamparang kingka kulle kijai nalaloi, njari timun bulaeng nasambilai terasi, langsungi niak kamma lumpuruk andidih, tallangmi anjo raksasayya nipakua lumpuruk andiidih na mate.


Pallubasa sikkamma Coto mangkasara isi lalangna poe daging tedong na isi battangna tedonga. Cara ritununa injo daginga ripallui wattu sallo, punna lembe’mi ri potongmi ca’di ca’di nampa di pantamma battu ri mangko’ka. Pallubasa riallei battu rua kana, antu Pallu na Basa artina masak na kuah. Riolo Pallubasa siagangi daging tedong sirloin na tenderloin ri kanre ji sikamma Purinanna Kerajaanga. Punna tau rawayya tena na kanre siagang daging tedonga, na kanreji sikamma isi battangna tedonga. Sikamma usus tedong. Inne kamma kammai pabalu Pallubasa ngaseng na balukang mi Pallubasa na siagang daging tedong na isi battang tedong kabusu ri balla kanrea ka.


Bahan lainga kullea ni jarikan pile pile ta sala sekrena pammaja bahan stainless steel. Ki pile mi pammaja stainless steel anjo paling sikeddeka SUS 304. Stainless steel SUS 304 di cap ki ri tau ahlia kana amangi punna nipake langsungi pallu kanre karean nampa tahang tongi poe korosi. Anne pammaja ka cocoki ni pake pallu pallu kanre allo allo ta, contona numisik, nyanggarak, parek lada, lain lainga poeng. Kabajikanna anne bahanga ni banding bahan lainga tena na gampang tak jorik jorik siagang tena tong na gampang berkarat. Modelekna poeng sleek, singkammai cookware ri dapurukna pallu pallu ang na chef ka.


Punna ri Mangkasarak, inne cemilan nisakbu tongi kanre jawa iareka pappisoloro. Ri inne tulisanga, kusakbu ki nakke pappisoloro. Pappisoloro kaminang kungai iami injo pallu golla. Inne pappisoloro taktakgalaki mange ri anrong baineku. Punna niaka ri butta kalassukanku, tulina nia pallu golla barikbasa lekba sambayang subu na karueng lekba sambayang asharak. Nia mi ilalang ulungna ammaku, inne pappisoloro kaminang nangai anakna injomi pallu golla. Nasaba sampang niparekanga, tulina ji lakbusu. Punna inne ji pole pallu golla, tenaja na ku rasa ambatalli jama jamanna anrongku. Nasaba sanna empona nipare inne pallu golla. Tena na ammela loe wattu, na tena todo na ammake loe bahanga.


Tari Salai Jin , anne tarian nga battu ri Suku Ternate ri Maluku Utara siagang cukup kental siagang aura mistis antu wujud na lalang aksi penari na jari na anjo kulle langsung ni cinik cinik. Na kana anjo tarian nga anne na libatkan jin. Nahh penari na kulle na alami kesurupan nampa iya na parek aksi aski ekstrem. Salai Jin biasa na ni tarikan ri penari lalang jumlah ganjil. Tari Sintre andalan antu kesenian tradisional masyarakat Jawa khusus na ri Cirebon, silain na anjo anne tari aa todong menyebar ki ri pesisir utara Jawa Barat siagang Jawa Tengah, singkamma Indramayu, Cirebon, Subang utara , Majalengka, Jatibarang, Brebes, Pemalang, Tegal, Banyumas, Kuningan, siagang Pekalongan.


Juku-juku battu ri jenis Clariidae ri issengi battu ri kalenna licin ki na tena niak sisik na. Anjo poe sirip ri dongko’ na na sirup ri panta’ na la’bu i poe. Battu-battuanna anjo sirip na anjari se’re i siagang engkong na. Lele poe bentuk kalenna lonjongi ato la’bu i rateanna ulung na terasa’ ki matanna poe ca’di na lompoi bawa na poe. Lele poe niak alat pa’mai ri modifikasi battu ri busur insanna anjomi siagang Lele kulle niak ri daratan ka. Niak poe patil anjo duri tulangna tarang ri sirip-sirip barambang na. niak poe akkana anjo patil ka tena ja na tarang tapi na niak racunna akkulei na pare’ tau bambang dinging punna ri tabai ri patilna anjo.


Coto iamiantu kanre-kanreang battu ri mangkassara sanna na issengna tau  ta’balaka. Siangang na isseng tau pantaranggang kota mangkasara.
Coto iamiantu kanre-kanreang singkamma sup dadeng capi,  rampa-rampa anjo na pakea napajarri pore kasiana punna ini kanre.
Parekanna anne coto mangkasaraka nia patampulo rupanna rampa-rampa kusus na pake iamiantu canggoren le’ba sanggara, sapiri, pala, sarre ni dengka alusu, layya, marica, lasuna eja, lasuna kebo, jintang, katumbara, lada, raung lemo marica, raung salam, raung ba’ra basa, raung lasuna, raung sederei, lada caddi eja na gau, golla eja, siagang tangeng-tangeng lolo ni pake punna nipallumi dageng cotona  supaya anre na terasa punna ni  kanremi  siagang kaporo untu na tangkasi atengna na bone lalang maraenganna.


Catatan pabangka lekbak na torehkan sang pammunoh Spanyol iamiantu Maroko. Skuad asuhan Walid Regragui ri pantarangang pikkirang kulle na pabangka ri babak 16 siagang na paminro sang juara dunia 2010, Spanyol. Lolosok secara dramastis melalui adu pinalti anne na parek kagum mae ri tau niaka ri lino. Maroko ri Piala Dunia 2022 sanggengna babak 16 lompo anjari Tim beru kebobolan sikali siagang tenapa ni beta. Rekor maraeng pung mulai munculuk.
Maroko anjari tim Afrika maka appak setelah Kamarun, Senegal siagang Ghana kulle lolos antamak parampak final Piala Dunia. Paraia poeng sekre-sekrena tim Afrika Utara kulle antamak perempak final. Rekor sabagai tim Afrika maka-sekre ammeta ri jalur adu pinalti pung ia guppa.


Balinna kanreang tettere' ripatala barangkali naiki lalang tempo ambani nasaba' tena nabaji ekomonina duniayya. ga'deang cippa ripatala kanreang mexico ri Amerika, chipotle lebbami napanaik balinna sanggena sampulo persen ribande taung subanggiya. Mc Donalds ri amerikayya, ga'deang tettere' ripatala kanreang jaimi tau naissengmi ri asengna duniayya napanakaik tongmi ballianna annang persen ri kandreang, siagang inungangna. Manna napaikmi balianna kanreang, siagang inungangna, chipotle anne tena na turung pamballi kanreang siagang inungangna, taccatat anne labana chipotlea naikki sampulo lima persen dibandingkan taung rioloa. maraeng antu, naikna balianna anne kanreang, siagang inunganga tong nasaba' naiktongi balianna bahang bakua siagang ongkoso appikattu logistikka, jari ero tena ero wajikki ripanaik balianna kanreangka.


Esso gara-gara olahraga memang biasa terjadi manna mamo lekbakmi ni gaukang parsiapan sikuntung rupanna. Terutama mae ri cabang olahraga aklange, sapeda, lari, mui kulantuk paling biasa kajadianv wattu sementara melakukang aktivitas olahraga. Anne singkamma ri Triathon iamiantu sekre ajang perlombaan niaka melibatkan tallu cabang olahraga assisala iamiantu aklange, balap sapeda, siangan lomba lari.
Lalang pelaksanaanna, makatallu cabang olahraga anjo parallu ni lekbakang lalang wattu berurutang mae ri para pesertana. Untuk kulle angguppa na ikuti lomba Triathlon, ni parallukan latihan endurance siagang intensitas tinggi.  Mingka, latihan siagang intensitas tinggi tena persiapan gannam kulle na sabakki niakna permasalahan kesehatan mae ri peserta termasuk kulle ki esso.


Niak sekre kejadian antu terjadia ri tanggalak 2 november 2002, antu na paksai FIFA harusuk na pasuluk sekre regulasi beru. Wattu na FIFA na putuskangi kana anjo setiap pemainga ak selebrasia antu na lappasak ki jersey na, kulle ni anggap anjari tindakan antu tena ya profesional siagang layak ki ni sare kartu kuning. Anne ni nasabak kan ri aksi na battu ri sekre pemain antu sempat ka na bela Manchester United. Jari ri tanggalak ka anjo, Diego Forlan na cetak ki golok mae ri gawang na Southampton. Golok antu na samakangi kedudukan na anjari 1 – 1. Kulle anjo parek ki sannang dudu sanggeng na buka ki jersey na.


Apaji nammoterekmo I Baso mange andallekang ri karaenga assuro parek kurungang bassi lompo tallumbatu. Nakanamo karaenga, baji' miKirakira tallumbulang sallona, le'ba'mi kurungang bassia tallumbatu niparek. Na nikio’mo pole I Baso andallekang ri karaenga na nipauang angkanaya, Le’bami kurungang nusoro pareka!" Jari tuju allo ri kamma-kammaya anne andallekang memangko pole siagang anngerannu jinak akjanggok. Napunna tena nuggappa eja memangi kallonnu. Appiwalimi I Baso angkanaya, sombangku! Apaji na naallemo i Baso anjo kurungang tallumbatua naerang amrnoterekmange ri balla'na. Battui mange ri ballakna, nipauammi pole ri bainenna angka naya. Anne ballaka kirakbangi Jintak na nibolik anjo kurunganga i rawa ri siringa lalanganna pakkekbuka. Na ikatte i ratemaki'ri pammakkanga ampilanngeriak, teaki akkana-kanai.


Pattambang Penduduk ri kotayya berbanding jurusu' ki siagang kaparalluang balla'ka. Rialihkangi kasia' lahan anjari pamantangang balla'ka anjari prioritaski ribandengkan ketahanang kanreanga. Solusi anne sike'deka lahan kullei riatasi appare' pertanian hidroponikka. Sistem nalamunga anne tena naparallu lahan siagang butta laluasa, tena tongja ta'gantung musimnga. Koko gangang Surabaya anne ri ruasabbbu appa belas apakaramula appare koko hidroponik. Awala'na anne koko hidroponikka nabalu gangangna ri hotel siagang restoranga. Restorang siagang hotelka parallui produk gangang kualitas tinggi, nampa pasokan ri petania kurangi, ritamba rihalangi tranportasia ta'gangui anjari anne koko gangang surabaya naparallui gangang ri hotele, siagang restoranga. kammayya anne koko gangang surabayya tong naparallui kebutuhan balla' tanggaya.


Nakke anjo salah se're pecinta Baksi mentong, manna angangre ka ri luara' bakso ji ku boya. Anne poe a'buka puasa ya kanreang ku keroki erok a'buka puasa pasti bakso ji ku keroki. Tena bosang ku ri bakso. Punna bakso na mie erok ji poe na kanre. Le’ba se’re wattu ammali bakso 5 ribu yang tena kasia’na nampa na ngai ji ia. Tena jai menu na tapi punna di cini nyamang ngasengi kanreangna. Anjo agang ku ammali mi Kanre Sanggara ka annyamangi rasana battu ri Jawa. Na ngai dudui anjo Kanre sanggara ka ri rinre balla kanrea. Teaja pawwangi punna anjo Kanre Sanggara na ri pare’ siagang Lasuna, yang tena na ngai.


kopi kammayya kusakbu inungan kaminang kungaiyya iami injo kopi arabica. Inne jinisik kopi battua ri bulu tinggia na porea jarina. Loe assalana inne kopi arabicayya, kamma battu ri Toraja, Enrekang, Malakaji, na loe tongi battu ri Butta Jawa na Sumatra. Biasa tongi kucampuru rurung kopi robusta, limang pulo limang pulo iareka tassitangana, punna eroki lommo lommoro tosse hargana. Inne kopi arabicayya kajjalaki hargana, taktagala tongi pole mange ri kualitasna, nia nikungi single origin, battu ri se're ji tampa paklamungan, ia mi saba nakajjala. Ka injo niciniki mulai battu paklamunganna, pammuppulanna, na pannyanggaranna. Ni paressa ngasengi inne prosesna na anjarimo kopi kaminang bajika.


Ri tanga tanga na perjalanan ka, katte ni cinik ibu ibu anjo na bawa jai jenisik na kanre kanre ri lalang na anjo bambu lekba ka ni anyam siagang ak bentuk bundarak, ni sakbuk nyiru. Ohh tea maki tak bangka ri rinne memang jai ibu ibu anjo na pake keruduk mingka bajung na lengan pendek. Ni issengngi kira kira apa na parek? Anjo kanre kanreang na erok na bawa mae kamae? Yaaa anjo na parek ka iyaa areng na Nyorog, anjo ni bage bagekan bingkisan kanre kanrean mae ri anggota keluaga atokah tau ni erok ki aa sare ni parek kah ni sambut anjo buntingan nga atau sunatan nga. Masyarakat betawi na punnai todong anne tradisia anjo ni sakbuk nyorog todong.


Dome of Rock ri Yerusalem, Israel ni issengi sebagai bangunang ibadah jai sejarahna bage tallu agama lompo ri linoa. Kagammarakanna todo’ kulle nicinik battu ri kubah pantarangnganna warna bulaengi. Kaligrafi surang motif ga’gana iareka jai warna gau’na nasareangi kesang megab mange ri anne masigika. Untuk tau Muslim nga, Dome of Rock ni isseng tongi sebagai Masigi’ Umar siagang sidallekang langsungi siagang Masigi’ Al Aqsa. Dome of Rock niyakini tongi sebagai tampak pijakanna Nabi Muhammad SAW wattuna nagaukang Mi’rajka. Maraenganna anjo, anne batua niyakini tongi lekbak napake Khalifah Umar bin Khatab appala’ doang ri Karaengata’ala. Punna niciniki kagammarakanna Dome of Rock, tena sikekdek peziarah angngai anne masigika. Sitojengna anjo warna bulaenga ternyata bulaeng tojeng iareka battalakna 80 Kg.


Twitter ri duga sengajai na ammarikangi aplikasi pihak tallu na, sikamma tweetbot sanggeng na Twitterrific, anjo ri hubungkan mange ri platform na Twitter. Ri awala dallekang na punna ri pakei aplikasi pihak tallu na taccini ki sikamma bug ri antarmuka pemprograman aplikasi (API) na Twitter. Jai pengguna Twitter na sadari ka ngaseng na tau tena kulle na akses aplikasi pihak tallu na. Aplikasi pihak tallu na sarringi na pake pengguna na na ulir ka Twitter nampa tena battu ri perangkat lu'mu' na milik perusahaan. Tapi sanggeng na ngaseng aplikasi pihak tallu na tena na niak fungsi na, tena komunikasi jelas battu ri pihak Twitter.


Ri Mandeh, niak tampak wisata. Anne tampak wisatayya 56 km ji jarakna battu ri Padang luarakna niak ± 18.000 ha nampa punna eroki lampa mae kulle 56 menit ri lalanga. Tampak wisata Mandeh anne niak 7 kampong ri 3 (tallu) nagari anjo ni tampaki warga 9.931 nyawa tau jamang jamang na pakoko, ternak, siagang tau jakkalak jukuk ri tamparang. Anne tampak wisata Mandeh (Mandeh Resort) ri isseng mi bajik nasional atokah internasional mingka niakna investasi asing battu Italia. Apparek resort wisata anjo ni isseng nga “Cubadak Paradiso”. Antu poeng tampak ni pantama ri lalang Rencana Induk Pengembangan Pariwisata Nasional (RIPPNAS) areng na Biak siagang Bunaken.


Ide usaha bissa motoro' kulle ki na janjikan untung lompo poe. Tena tonji poe jai alat-alat na punna erok assungke anne usaha ya, sikamma je'ne ji, selang, kompresor, na kanebo siagang listrik tantuna ri siapkang. Ri perkirakang modala na punna erok assung ke usaha anne kurang la'bi 8 jutaang modala na.
Ide usaha ri balla ka lainna anjo usaha laundry kiloanga. Ri masa kamma anne Usaha laundry ri balla baji' poe ri gaukang. Jai mi tau tea susa a'bisa baju na ri balla apa poe punna tena mesin sassa na, anjari mange na bissa baju na ri jasa laundry kiloanga ji.


Halo! Ola arengku. Ku ngai attanang tanang ganggang siagang bunga. Ku ngai attanang ganang kah na parekka sannang. Nakke pilajarak tanang tanang battu ri ammak ku. Nakke siagang ammakku jai attanang bunga siagang ganggang. Niak sinao, kangkung, salada, tomat siagang lada. Katte tong attanang tanaman hias singkamma lili, kaktus, siagang agnolema. Katte sulle sulle bakbasaki tanang tanang = nga ri karueng allo. Ri allo liburuk kamma sabtu siagang minggu, kulle ni parek wattu ta appasatak ri ladanga, sare pupuk, atokah assusung susung tanangan. Tanangang nasadiang tongki oksigen punna ni pareki ballak ta anjari asri. Tanangang ganggang kulle ni katto na ni pallu ri ballak.


Nicholas Saputra anjo artis lekbaka akkarena ri pilleng Ada Apa Dengan Cinta siagang Dian Sastro, kinne akkarena pillengi issede’, mingka Ariel Tatum naurang akkarena, judulukna Sayap-Sayap Patah. Nialle battu ri carita nyata niak salah sekre polisi mate nasabak niak teroris ri taung 2018. Anne polisia, pala’ kanai ri bainenna la mange ri kantorokna ka niak erok naalle konjo, nakua la sinampe duduji nasabak lammanak tongi bainenna ri ballak garringa. Wattunna ri kantoroknami, lekbakmi accarita siagang naguppammi anjo eroka na alle, tiba-tiba anne tarungku rawanganna kantorokna nibobolki siagang teroris, niak kapang 100 lakbi teroris paricu konjo tangnga bangngi, polisia niaka ri kantorokna tettek sikamintu, njarimi korban kamase. Padahal lammanaki bainenna kamase.


Ke appa, T atokah tipe, antu mi jenisik olahraga ni pileh. Rika na kana tipe olahraga kulle ni pile sesuai siagang ka ngaian ta masing masing barak kulle na tambai semangat ta. Misal na renang, lari, bulu tangkis, sepak bola, ak sapeda, siagang kulle tong angkat beban. Cara yaa anjo kulle na awali program tak bantuk na kaleng na taua. Kah anjo pasalak na olahraga yaa kulle na tunu lemak antu ak numpuka mi ri lalang na kaleng ta. Silain na anjo, kulle tong ni pa lanyak sember penyakit ammalo keringat antu ni pasuluk ka wattu ta olahraga. Lekba na olahraga na kulle na tunu lemak ka, katte kulle tong ni parek latihan latihan ni bantuk otot ka singkamma push up, chair dips, pull up, atokah sit up.


Kasia' na bola gym ka wattu ta a'rafa anjo kulle na tambai seimbang na kale ta. Bola gym kulle na sareang kasia' ri kaleng ta manna sike'de jaki a'gio, salah se're na punna mempong ri rateang na bola gym ka. Mempo ri rateanna bola gym ka kulle maki usaha latih ki anjo otot-otot ka na kulle na jagai stabilina kalea. Mempo ri rateanna bola gym ka na butuhkan otot dongko' ka na battang na kulle na jaga seimbang na bola ya. Punna ri pantama bola gym ka ri a'raga ta baji' ki na bantuk postur kalea. Kasia' na bola gym ka poe ri a'raga ya kulle na salewangngang dongko' ta na tulang ri boko ta. Bola gym baji' dudui punna niak garring dongko' ta. Ka punna a'giok ki ri a'raga ya anjo bola gym ka na dukungi dongko' bagian rawa ya. Inne mi anjari salah se're alasan angngapa Chiropractor na ahli terapi fisikka na sareang solusi a'raga siagang bola gym ka.


Beda na Smart Tv siagang Android Tv anjo tena na accini dudui. Ca'di' na kulle ri kana Android Tv anjo pasti mi Smart Tv, tapi Smart Tv tena na pasti punna Android Tv. Punna niak Smart Tv ta sannang maki accini-cini ri balla tena mo na juja a'boya hiburang ri luarang. Smart tv anjo ri kanai ri tv niak ka selaing siaran ato channel tv biasa ya. Ri Smart tv kulle ri pasumbung siagang internet, anjari kulle ki assungke Netflix, Youtube na Facebook kulle ri cini. Erok sikamma apa Smart Tv ato Android Tv punna kulle ji ri pasumbung siagang internet pasti mi arenna Smart tv.


Cumi salah sekre seafood loe penggemarna nasabak tinggi proteing siagang nutrisina. Punna katte ningai nganre cumi, paralluki issengi antekamma batena nijama anjo cumika sollanna lannyaki rasa manynyerekna. Bissai cumi sanggenna tangkasak bajik, bajiki punna nibissai ammake jeknek ledeng. Lekbakna anjo sareangi pacco lemo, nasabak lemoa selaing kullei napalannya rakmasak akdakkika ri cumi, kulle tongi napalannyak rasa manynyerek battu ri cumia. Lekbakna anjo bu’buki ulunna battu ri kalenna, pelaki bageang tintana, sarei ce’la nampa bissai siagang assang. Kipabe’bengimi rong 3 menit nampa kijamami. Erokki pallui, erokki sanggaraki, erokki tumisiki, kulle ngasengji. Paling nyamang poeng punna nitunui nampa nipassurang lada assang. Pasti kitamba-tambai tarrusuki kanreta.


Anne jamanga tambah canggih mi hp a, anjo mi ta'tambah tommi fungsi na. Tea mi alat komunikasi to, kullemi anjari alat komunikasi ri jai fungsi lainna sikamma ri media hiburan, media balu-balukang, na jai poe macam-macam na. Anne kamma-kamma ya anjo Hp a niakmi areng lainna anjo ponsel cara'de. Anjo ka hp a kulle mi ri pake ri jai fungsi. Riolo hp ri pare ji alat komunikasi ri sa'rang. Ri taung 1980-ang alat komunikasi Hp kulle na gappa 3,5 kilo battala na. Tea ki harap riolo kulle na kirim pa'pasang tulisang, Hp rioloa kulle ji ri pake sinampa dudu. Nampa harga na tena na lammoro, kajjala ki. Tau kalumannyang ji kulle ammali Hp riolo.


Cara attanang Hidroponik iya mii antu nikana cara attanang ramah lingkungan tawwa. Ganggang antu ni tanga ammake hidroponik lakbi bajik siagang aman ni kanre. Niak inji tau kapang tena na isseng nikana tanang tanang hindroponik. Mingka sebenarna jaii mi tau pake anne carayya attanang tanang. Perkembanganna cara tanang tanang anne sekrea memang tena na jai dudu langsung tau makei. Kah niak tong tau ragu punna nipake nasabak mallaki kodi jari na. Mingka sasunggu na hasselek na battu ri teknik tanang tanang hidroponik punnai jari siagang jai antu bajika. Teknik attanang hindroponik tena na kulle ni pake ri ngaseng tanamanga. Sekre rua ji kulle si cocok.


Maraeng ri jaman Planet Senen siagang Lintas Melawai, kamae ananak mudayya battu ri jai strata kulle erok erok na pacinikangi kaleng na tena na mallak ri carita kodi, ri Kemang, SCBD, siagang Senopati anu kamma anne ni cinik tena ja niak apa apa. Anne daerah yaa talliwa dudu elitis na ri sabagian tau. Nampa jai poeng kafe kafe siagang tampak nongkrong rinjo na sasarak ki memang tau rate ji. Anjo mi ni sakring niak pembatas na tena kulle sambarang ji tau lampe mae rinjo. Nampa niak fenomena niaka “Citayam Fashion Week” antu mi pa bangkik ki poeng esensi pergaulanna ananak mudayya ri ibu kota tena na make pembatas tena na ammake kelas.


Terjung Payung antu lalang bahasa inggris ni kana Skydiving antu mi kegiatan olahraga ri udara ni lakukan antu make cara lepas landas battu ri pesawat caddi, lekba na natantukan ketinggian na para atlet ka harusuk ki ak lumpak battu tinggi na anjo pesawat ka. Parasut ka antu ni bolik ri punggung ta kullei ak kambang punna lumpaki naong, ammake cara na ni tarek tuas na mae parasut na anjo. Jumlah na parasut antu ni butuhkanga rua, niak tong sekre cadangan. Olahraga terjung payung antu na butuhkan kesiapan mental sebelum na terjung battu ri pesawat mae ri daratan nga. Anjo mi kah tahap persiapang pertama na sebelum na ak lumpa, anjo pelatih aa kulle na palah mae ri anjo eroka lumpa barak kulle na lakukan peregangan rong.


Sebagai atlet badminton, Taufik Hidayat kullemi pensiun lega sambil tikngisi ri rupanna. Taufik iamiantu sekre mimpina kulle na ubah anjari kenyataan. Mae ri pelatnas Cipayung ri taung 90an iamiantu sala sekre momen menyenangkan sekaligus menegangkan. Naik tena na rannu kulle latihan siagang sekre lapangan mae ri pebulutangkis berlabel bintang singkamma Hariyanto Arbi, Hendrawan, siagang Joko Suprianto.
Mingka jelas niak beban lompo pasti na rasakan lalang atingna. Nomorok tunggal putra era 90-an anne sannak pakamallak. Loe areng-areng lompo singkamma Alan Budikusuma siagng Ardy B. Wiranata berprestasi Internasional. Tiap pemain beru antama pasti ni passibandingkan siangang areng-aren lompo anjo sumpaeng. Taufik antamak ri momen wattunna pebulutangkis top era 90-an antamakmi ri penghujung karirna.


Narampei patannaya carita angkanaya, niak sekre kampong na kamponga anjo taena tonngare na nikajappui bajiki pammantanganna. I lalanna anjo kamponga sumpaleng niak sekre tukkalabini taenamo kamma ballasakna, kasiasina. Na nia’ todong sekre tukalumannyang taklangga-langga i lalanna anjo kamponga. Tau kalumannyanga anjo sumpaleng talekbakkami napisakringi ballasaka, kapakrisanga. Katallassang linona mammadaimi nataenamo naka.kurangang. Na anjo tukalumannyanga tunggalak alloi aklampa mange a’jappajappa, battuang kana a’rannu-rannu sipamanakang ri sekrea pammantangang apapaia punna allo lompoi. Na anjo lapong tukalumannyang niak anakna sitau burakne nikana I Makkuraga. Na lapong tukasiasi anjo sumpaleng niak todong anakna sitau burakne niareng I Kukang. Naia jama-jamana anne manggena i kukang iami na tungga allo-allo antamaya ri romanga angalle kayu pappalu.


Bari’basak mangei ri pasaraka Nani, akboyai pabaluk pakakkasak ballak. Eroki ammalli gayung, baskong, siagang pattapi sollanna taung beru Islam ngi. Nakua taua bajiki pinna taung beru Islam nampa mange ammalli taua pakakkasak, sollanna niyakini pila’ jai dallekta. Anjo parallua niballi punna taung beru Islamngi iareka gayung, emberek, baskong, korong siagang pakakkasak maraenga. Tahangi bedek anjo pakakkasaka punna niballi ri taung beru Islam nga. Ri pasaraka todo’, jaimi anjo pabaluk natannang ngaseng gayungna, pattapina, ka naissengi anjo la naboya taua. Niak todo’ ammalli piring, sendok, garapu, pokokna jai biasa naballi taua, tenano narekengi sikura doek la suluk nasabak kamma mentong ji taung-taung punna narapiki issedek taung berh Islam nga.


Nasabak lettekmi tampak jamanna Sri battu ri Soppeng mange ri Mangkasarak, napamantangngimi ballakna niaka ri mangkasarak. Sebelum lettek, kosongi anjo ballakna tena niak tau ammantang kinjo. Njari siallo lekbakna lettek, nakioki Wawan, bayuangna, mange urangi aklampa ri tokoa akboya pammaja anti karatka. Sebenarna niakji pammajak sallona, mingka cakdi’i, njari la boyai isse lompoa sikekdek. Battu ri tokoa, lingui langsung ka sanna’ loena pappileang pammajaka, battu ri modelekna, ukkuranna, warnana, nampa sanging anu ga’ga ngaseng. Nakuai Wawan pileimi anjo sedanga ukkuranna, tea mako allei anu lompo dudua, ka tenaja loe tau la na pappalluang. Njari anjo tojek sedanga ukkuranna naalle Sri, sollanna tena tong na sitangnga mate punna nibissai anjo pammajaka. Kulle nipake attumisik gangang, kulle tongi nipake appallu juku.


Wattu ri allaloa, Taufik Hidayat sempat na calla kekuatanna tunggal putra. Niak situju siagang callangna taufik, mingka loe poeng tena na situju siagang callang na anjo. Taufik accalla iamiantu rua hal seolah-olah terikat. Taufik accalla siagang assare saran masukan tena na tanpa alasan sabak ia merasa lekbakmi ammeta segala hal kompetensi. Callang anjo seolah anjarimi sala sekre hal alami niaka lalang ri kalengna Taufik, sabak ia biasami melakukan hal kamma anjo wattunna ia aktif inja ri lapangan.
Taufik iamiantu pakarena biasa terlibat friksi siagang pengurus PBSI yang biasana pakaramula battu ri paccallang. Kontroversi biring aklette mae ri Singapura siagang assuluk ri Pelatnas iamiantu carita-carita menghiasi kehebatanna Taufik ri lapangan.


Minumang ku ngaia poeng antumi jai na ngai taua, Jus Lemo lemo. Antu Jus lemo lemoa sanna nyamangna. Jari mingka nakke hausuk siagang bambang alloa ku sakring, ku parekmi anne Jus lemo lemoa. Mingka ammak ku ammalli ji lemo kullea ni parek Jus, punna tena na malli lemo, tena ku kulle parek jus lemo lemo. Battu tallua anne inungan ku ngaia, jeknek inung ji paling ku ngai kah sanna ni paralluang ri kaleng ta. Jeknek inung poeng kulle na bantu kaleng ta jagai na gassing. Punna Jus Alpukat siagang Jus Lemo lemo ku inung ii punna erok ja, siagang niak ji ri ballak ku kulle ku parek.


Ceramah ku langngere ri anne alloa anjo penting na ri jaga sholat 5 wattu ta. Ka punna tena ri jagai sholat ta sikamma ji tena ri paentengi tiang agama ta, ka anjo Sholat ka kulle na baji' ki agama ta na baji' tonji tallasak ta. Ka janji na Karaeng Allah SWT ri umat na anjo, punna ri baji' ki sholat ka, maka na baji' ki tongi tallasak ta karaeng Allah SWT. Tea ki karenai anjo ri kana Sholat ka, ka punna ri tinggalkangi se're wattu ji saja, anggappa maki dosa. Kamma are punna tena ri paenteng sholat, siapa jai mi dosa ri gaukang ri linoa.


Upacara agama ri Indonesia anjo jai. Ka ri Indonesia poe niak annang agama resmi na. Sikamma Agama Islam, Hindu, Budha, Kristen, Khatolik na Konghucu. Punna ri Agama Islam niak upacara na biasa na ri parekang ri Allo Maulid Nabi Muhammad SAW. Anne peringatan na Maulid Nabi Muhammad SAW anjari allo lassu na Nabu Muhammad SAW ri tanggala 20 rabiul awala ri kalender na islam. Anjo mi ri ngaseng na masigi pasti na peringati tongi anne Allo Maulid Nabi Muhammad SAW ka. Ri jai daerah ri Indonesia, na panjari acara adat tommi taung-taung na. Ka na tappa ki kulle anjari barakka punna ri peringati allo lassu na anna nabi ta Nabu Muhammad SAW.


Kassi Timborang Bengkung Carita, Pandeglang anne anjari pammantangang wisata siagang akkemah nangai taua nasaba' suasanana sinoi. Wisatawanga mae rinni passangalinna a'boya pamantangang gammara'ka siagang suasanana, gammara'ki kassina siagang akkemahanga. Wisatawanga risareangi gammara'na alam siagang suasana sinoa ampantangi ansa'biangi assauna. Nakana taua anne Kassi Timborang Bengkung Caritayya anne bellai ri oloanga. A'wisata ri kassi'ka anne kullei akkarena je'ne, kulle tongi akkema siagang napekang. Tenapa jai tau ngissengi anne pamantangangka, maraeng tau rinjo. Kassi'na anne maraengi nasaba' kassi'na anne sampara'ki karang datarka, alleang ombakna tena na lompo. Kassi' coklatka tena na halusu' tapi tena na tarrang, alleang nyamangi siagang tena nabala anjari karenang anak-anaka.


Nakke mantang ri lamongan, tantu mi nakke kulle ku rekomendasikan oleh oleh kanre kanreang khas na, antu mi “Wingko Babat”. Saran ku nakke, teai ki mallai wingko babat ri pedagang garobak ka (jai kulle ni buntuluk ri pasarak babat). Ammalli ki ri toko antu jai mi tau ngissengi siagang tampilang na ni cinik bajik ki. Anne tena ja masalah, barak kulle ki gappa pengalaman rasa na wingko babat antu tojeng tojenga. Punna ri perjalanan ta katte amake moda transportasi kereta api, mingka ri sebelah timur na stasiun lamongan jai tong toko toko antu akbalu ka wingko babat siagang jai poeng aneka kanre kanrean khas maraeng nga. Wingko babat ri anjo toko toko aa ni parek langsung ri tampak, jari ni jamin fresh ki.


Kuliner ri mangsarak jai kanreang na battu ri bahan daging, anjo dagingna tena niak lemak na nah.. niak kanreang arenna Sop Saudara inne poe isi lalanganna daging tedong, bihun anjo kuah na tena na ci’nong ka inne kuahna ri sareangi santan jadi gurih kasia’na annyamangi.. wattuku battu ri mangkasara niak 5 macam kanreang ku ngai, anjo coto mangkasara, pallubasa, juku bolu tunu khas pangkep, sop konro na inne Sop Saudara. Mange ka ri balla kanre Pangkep rampi’na Mall Panakukkang mangkasara na ku balli Sop saudarana na juku bolu tunu na. niak sambala kacangna , bonte na paria na. ku kanre na anjo ku ballia nyamang mentongi kasia’na la’busuki anjo kanreang ku. Punna mange ka ri mangkasarak poe erokka battu ri inne balla kanrea, pokokna wajib ri coba.


Parallu dudu memang tongi nijalling, nijagai agama maraenga. Teaki sibakji-bakji, biasa anjo jai tau anjari propokator. Maraeng nikua, maraeng napau. Punna assambayangi tau Islamnga, anjo agama maraenga parallui hargai, kamma rommi punna agama maraenga mange ibadah, nijagai todo’ki, injomi nasa’bu taua toleransi. Mingka kamma-kammayya anne jai biasa tau sengaja mentongi erok napanraki taua ngaseng, apparek-parek agama beru nampa tena najelas apa anne ajaranna. Bajik punna sipau’rangiki, sipangngalikkiki, sipa’ingakki sollanna sannangi katallassanv ri linoa, tena na sanging ricu mami bigaukang, ka erok tonjaki anjo sannang surang ngaseng. Punna tena ki kulle sa’bu anu bajik-bajik, bajikangngangi mere’-mere’ maki naung sollanna tena niak kajariang kodi.


Nakuai taua, anjo kanreang cepat sajia tena nabajik untuk kalea. Ka loeji bedek kanreang maraeng kullea ni nikmati na bajik tongi pole untuk kagassinganga. Mingka kammayya anne niak kanreang cepat saji bajik todo’ji untuk kalengta, iareka Pizza Vegetarian. Bentukna anne pizza vegetarianga singkammaji pizza biasayya, ammake adonang nipicalaka sanggenna alusuk, nampa napaleppaki siagang nasarei macam-macam gangang ratenna, sesuai pangngaita. Proses palluanna nitunu todo’ji ammake openg. Mingka manna singkammai tanjakna, lakbi sikekdeki kalorina pizza vegetarianga punna dibandingkangi surang pizza biasayya. Nicinik battu ri segi kesehatanna nassami bajikangngangi pizza vegetarian daripada pizza biasa. Njari punna ho'biki nganre pizza na erok tongki guppai kabajikanna, ki pileimi pizza vegetarian.


Komunikasi siagang tim tanggap darurat. Anggota tim tanggap darurat anjo masing masing harusuk na punnai telepon genggam, radio komunikasi, atokah alat komunikasi lainga anjo jari iyaa kulle ni kumpulukan tekamma kulle tippa anjo tau anjama yaa ri lapangan. Ni sakbuk ki nomorok na anjo gampanga ni ukrangi. Penentuan nomorok telepon na anjo internal siagang eksternal puna ri keadaan darurat kamma anjo ni pake punna kejadian darurat ki harusuk ni tentukan mae ri keadaan darurat ka, jari anjo kulle ni gapa siagang kulle ni pake wattu na kejadian darurat ka. Nomorok telepon eksternal, singkamma yaa pemadam kebakaran, ambulan , kepolisian siagang maraenga.


Onde-onde te’ne kasia’na. Jai tau ngai Onde-onde yang lalang na kacang ijo. Inne onde-onde annyamangi ri panjari ca’ma-ca’ma lammoro ki poe harga na niak sisa’bu sanggeng na tallu sa’bu. Jai poe pabalu ga’de kanrejawa na balukang inne onde-onde a. Onde-onde anjo kanrejawa jai ri balukang ri pasara’ ka na terkenal ki mentong ri Indonesia. Anjo onde-onde niak ri pasara’ ka niak poe ri balukang pabalu ri pinggiri jappa ya. Onde-onde terkenal ki ri Indonesia na ri luara negeri. Anjo onde-onde ri pare’ battu ri tepung terigu na tepung ketang nampa ri sanggara ki anjo luara na ri sareangi biji wijen. Niak macam-macam isi na anjo Onde-onde a, yang jai tau ngai anjo onde-onde ri pare’ battu tepung ketan na isi lalang na kacang ijo.


Kamma anne, nakke anjama ri Cikarang. Nakke battu ri Blitar, Jawa Timur. Tikek normal na Cikarang – Blitar / Blitar – Cikarang anjo biaya na 250rb – 550rb. Conto na, nakke erok moterek mau ri Blitar moterek battu ri tampak jamang ku, nampa anjo oto lompo ka battuanga aklampa tatte 07.30 bangngi mingka tikeka alling na 400rb – 550rb. Jai toh? Nakke kulle ammile pilihan maraenga, tekamma? Niak sekre rua pappile : naik oto lompo mae Suranaya / Malang. Naong ri Jombang / Kertosono. Lette oto mae ri Blitar. Kira kira 350rb ngaseng. Niak poeng, singkamma anjo sumpaeng nga mingka naong ri Surabaya. Naik poeng mae ri Blitar kereta kah, bus kah sambarang kerea ni kerokki, punna ni totalaki labbusuk 300 – 330 rb.


Lekbaki sikali Murni mange ciccinik olahraga bulutangkis ri Istora Senayan, Jakarta. Surang tongi ngaseng agang sikolana. Anne Murni nampaipi sikali anne la mange ciccinik. Nakuai agangna, Jia, tea memangko bosang tala niak injo la moterek liba dudu. Njari nakuai amurni, nassami iyya ka nakke kungai tonji ciccinik bulutangkis. Njari antamakmi anne iya ngaseng ri tribung penontonga. Sanna’ ricuna lalang, sanging tau akgora nadukungi Indonesia. Rannuna Murni, limaji memang siagang uranna mingka kamma sekre stadiong siagang. Anu kompak dudu ngaseng akgora. Sanging tau rannuji niak lalang ri stadionga, tala niak tau dodong. Memang iyya sisikali parallu mange ciccinik pertandingang olahraga ka bajiki ri tangnga-tangangana jai jama-jamang kantorok.


Punna ampatangi hobi a'jaik bajikki punna ri balla'ka nia ' pammantangang jaikka. Punna ero' nyamang anjaik, nia benda kulle rimpantangi. Makase're massing jaikka anne tantu wajikki nia' ri ballaka nasaba' nyamangangi ammake massing jaik' ribandengkan anjai' ammake limang bawa. Makarua, bali'basa khuuska anjaok anne nia' ukuranna kalle kale sesuaiki kaparalluanga. Kulle tongji ammake bali'basa biasayyya, pilei ta'balaka punna ero' gampangi nabentuk polayya. Makatallu, rempo-rempo jaikka anne jai macamna, tapi taua ammallia sesuaikangi siagang kaparalluanga siagang ribinai baji' punna tena ero' napanra. Makaappa', setrika anne punna ero'ki ripake pakaianga le'baka rijaik punna ero'ki cippa ripake, Makalima buyang kartonga kullei naboli'ki poja jaikkanga masallo nasaba' awetki.


Nasi goreng merah. Kanre-kanreang pangngaingku iamiantu  nasi goreng merah.
Nakke biasa mange ri tampa pangnganreanga, punna ri menu na nia kucini tena  manariki biasana nakke anjo kungaia appesang nasi goreng merah.
Maraeng kasiana, kanre-kanreang inne kungai ka gammpangi ni gappa. Erokki ri garobak biring a’rungang, restaurang, iareka hotel. Punna hargana macang-macangi parakamula harga 10 rb sanggengna 50 ribu.
Paling kungai nakke nasi goreng merah assurang bayao sitangnga ti’no ni tamba pole karoppona, bonteng siagang lombo kuning si kadde.
Manna mamo nasi goreng merah inne gampang ni pare siagang bahang-bahang sadarhana mingka ku rasa anne kanre-kanreang nasi goreng ku  tena na si kasia punna niballi,


Ri Indonesia jai karenai ri lalang hp na battu na ji Ri taung 2021 anjo karenayya Garena Free Fire ka. Anjo mi anjari nomoro' se're ri kategori Top Grossing ri Google Playstore. Manna ri hp android ji anjari nomoro' se're, anne karena Free Fire ka antama ki ri kategori terkenal ka jai tau hp android karenai battu ri hp iPhone ka ri Indonesia. Tena na salah punna Karena Free Fire ka antama ri kategori favorite ka tau a'download ki na gappa mi 1 milyara' unduhan. Anjo Garena Free Fire antama ki ri karenayyang battle royale. Baine na bura'ne akkarena ngaseng.


Lekbakka mange ri Bali suranga buru’nengku siagang andikku. Battuta ri Bandarana Balia, loe dudu pakdongkokang konjo, katte mami ammilei. Kulleki dongkok bus, kulleki dongkok taksi kulle tongki assewa oto. Njari nakke kupilei assewa oto, nibayaraki Rp.500.000,- naurang maki akkaliling manna kemae kieroki sanggenna bangngi, sanggenta puas. Bajikna isse nasabar sopirikna anne tau Bali asli njari loe naisseng tampak2 siagang sejarahna Bali. Niak kapang tallu ngallo kusewak otona, naerangma sanggengku la moterek ri Mangkasarak. Njari punna erokki sewa sekre oto todo’, sanna’ji kullena mingka bajik punna akrombongangki njari tassikekdek-sikekdekta nibayarak. Kicinik mami oto kammayya oto pribadi nampa kikutaknangi sikura nasareangki punna sekre allo.


Sambala sanggara pette sagang juku kalotoro' anne nyamangi kullei patambai napasu kanreanga. kasiak karring sagang asing nyamangi juku dipasanggang sagang lombo', pette, sagang kanre. Punna elu siagang dawa-dawa jangang siaganga assi, sambala pette siagang juku kalotoro' nyamangi anjari kaddokang. Juku kalotoro sagang lombo' passe nyamangi dicampuru pette karring deh nyamangi. Punna ero appare sambala juku kalotoro siagang pette anne kulle ripake juku kalotoro tabbalaka, ritambai pette gallang sikalia nanyamangi. Sambala kabajikang koncina pettena bajiki, lompo, siagang tena na bonyyok siagang kalotoroki. Solanna kasiakna karring sagang harungi bauna. Sambala sanggara pette siagang juku kalotoro' anne siagang cocoki dikandre siagang nasi, cocoki pole dipassiagangi unti sanggara, lame sanggara, bikang doang, siagang cocoki riboli di wada siagang kulkas supaya salloi tahang.


Na tikamma batena tawwa pallu ammake magic com. Jari maka sekrea niallei rolo injo korongna lalanga, nampa nibonei berasak. Injo berasaka ni bissai. Nampa nipantamami ri magic com injo koronna takbonea berasa. Nitongko pantongkokna, nampa punna ri rice cooker rioloa, nipalattoki itu saklarna na injo lampunna lessuki mange ri mode appallu (cook). Punna lekbami inne, kullemi nibokoi, nitayang pallattokna na ambessu lampunna mange ri ammangbangi (warm). Innemi sanna lomo-lomona. Punna tiknnomi kanrea, otomatisiki ammambangi kanre. Jari attahangi kanre na kunle inji nicakma kammu-kammu. Tena tommo pole na pelak pelakki wattua sanging lacciniki iareka langgarui. Kamma punna appaka tiknoki kanre riolo.


Sultan Hasanuddin kullei na gabung kassa'na Kerajaan-kerajaan ri Indonesia ri timoreng ka erok ri lawang anjo bangsa Belandayya. Anjomi ka kassa'na Sultan Hasanuddin, tau Balandayya ri juluki De Haantjes van Het Oosten battu ri Balanda artina Jangang bura'ne battu ri timoreng. Sultan Hasanuddin anjo tokoh adat na Sulawesi Selatan na anjari pahlawan nasional poe. Sultan Hasanuddin anjo Karaeng Gowa ke 16. Sultan Hasanuddin lassu ri tanggala 12 Januari 1631 ri Mangkasara. Nampa matei ri tanggala 12 Juni 1670 ri Mangkasara umuru' na 39 taung na di kuburu' ki ri Gowa. Anjari Karaeng Gowa, Sultan Hasanuddin poe karrasa' ki na lawang Balandayya, ka jai janji na tuntutan VOC tena na tarimai.


Manggena Nabi Nuh iareka anak buru’nena Nabi Idris. Njari anne Nabi Idris niak cucunna nikuayya Nabi Nuh. Annemi jai tau issengi caritana nasabak biasa tongi niak ri telepisia punna allo aha’ki. Njari anne Nabi Nuh nisuroi ri Karaengata’ala mange tauhid ri Bani Rasib, ka wattunna antu anne Bani Rasyid sanging tah syirik dende. Tania Karaengata’ala nasembah, mingka tau-tau, nasa’buka taua berhala. Anjo nasembah padahal iya tonji pareki. Njari anne Nabi Nuh appareki bahtera appa puluh taung naparek anjo bahtera lompoa. Kinjomi salla’ nasuro ngaseng naik tau appinawangi, sollanna nakua la tallangi linoa surang iya ngaseng Bani Rasib teayya minawang ri Nabi Nuh. Njari wattunna nisaremi kode Nabi Nuh ri Karaengata’ala, nakiok ngasengmi anjo tau appinawangi, nakioki anakna, mingka niak sekre teai amminawang, mangei ri bulu’ka sollanna tena na tallang iya, mingka punna Karaengata’ala erok, manna kemaeko accokko, niguppa jako.


Mobile legends bang bang iamiantu sekre game online moba niaka kulle na karenai lalang handphone iamiantu platforms mobile android siagang ios, assisala siagang game moba maraenganna kana anne game moba kulle na karenai melalui Pc iareka nikana tong Personal Computer.
Game anne iamiantu akrungang maraeng mae ri tau tenayya na kulle angkarenai game moba melalu Pc, na sabak butuh sikuntung gear peralatan parallua ni siapman singkamma head set, mouse, keyboar, monitor siagang CPU. Mobile legends lekbak mi berkembang anjari sekre game mobile niaka sannak populer, hal anne na tandai siagang loena pengunduh lalang play store iareka tampa toko untuk mengundunb sekre aplikasi amiantu siagang 100 juta+ device.


Gohyong anne riapanjari viralki ri medsoska. Gohyong anne paccampurang budaya China siagang budaya Betawia. Kanreang assala' chinayya anne nia pengaruh ri Indonesiayya nasaba' nia' pa'balu chinayya ngerangi mae ri jakartayya anjari taccampuru'mi siagang choipan aslina ri chinayya. Gohyong anne awala'na ripare'ki ri babia, nampa kammayya kullei ripare'ki ri jangang, doang, siagang tallo' ri camporo'ki lasuna kebo, maricayya, ribungkusu'ki kuli' tahu siagang kuli' lumpia. gohyonga anne ripatala'ki siagang saus camba te'neka. Nasaba' rasana anne gohyonga nyamangi rikanre ri gangang siagang kanre bambanga. Gohyong anne ripatala' tongi siagang saus sambala' siagang tauco. Gohyonga anne bahanna doang, jangang, lasuna kebo', lasuna eja' leko lasuna, wortel, ce'la, golla, siagang rampa ngohyonga.


Halalak, Haram, siagang Syubhat iiyami anjo tallu kriteria parallu ki isseng punna erokki ngalle keputusan anjo kanre kanrea kulle kah ni kanre , tena ka na kulle ni kanre. “Sesungguhnya yang halal itu jelas dan yang haram pun jelas. Dan di antara keduanya ada hal-hal yang samar atau tidak jelas”. (HR. Bukhari). Isu halalak – haram anne iya ngasengmi na battui parek parekangta allo allo, iya tommi poeng punna mile maki kanre kulleyya nikanre sabak nabattui jasmani siagang rohani ta. Konsepna anne nipake kah ni kanre kah lalang Islam ni definisikan na bumbungi parallu ta battu ni barang atokah jasa, sekre syaratna iyamintu nassa halalakna nampa cocoki ri syariahta. Halalak battu ni produk produk tenayya haramna, ni cini battu mae zat na atokah maraeng battu nikana zat.


Nuwo Sesat anne niak gunanna iareka nipakei sebagia tampak utamana punna niak pasibuntulukang purwatin atau tau kullea paseimbang punna niak nigaukang musyawarah adak. Ballak adak Nuwo Sesat anne niak pasa’bukang maraengna, iamintu Balai Agung. Punna nicinik langsungi anne ballak adak nikuayya Nuwo Sesat bentukna kammai balla rate niak bentengna siagang lakbi sipakruana anjo ballak adaka nipakei battu ri bahang materialna papang kayu. Pakaramulana, anne ballak adak Nuwo Sesatka niak paraparana battu ri anyamang ilalang. Mingka, kinne paraparana jaimi tau sambei, taniami parapara anu libayya batio’ anging napake. Mingka nasambei todoki sesuai jamang kinnea, nasabak punna tena, ballassi paraparana anne ballak adaka. Anjomi ballak adakna Lampung.


Le’baki kamma nibisik-bisikang tommi andikna maka ruaya angkana sitojeng- tojenna niak ijantu baranna i bapak tanabage. Jari mange tommi akjappa- jappa anjo lagona, na natoak-toak tongi naik, Nacinikna pammoneanna ammukona niak tongi anngerang jukuk langga. Apaji nassamaturukmo sisa ribattang, sipaklagoang angkana bajikangangi anne punna akgilik-gilirangkik battu sollanna natena nabari apa-apaya. Nia’ battu ri karuenga, niak battu ri barikbasaka. Na anne tau toaya sannammia atinna, ka sikamma apa-apa naeranga anakna sanging apa-apa bajika, taena callanna. Siapaya sallona anne anakna ngaseng erokji tuli napakabajiki manggena, mingka mintunna ngaseng maraengi pattujunna. Mingka anne kamma mintua mami erok ampakabajiki sarropa anakna oroknya napakabajiki manggena. Pissikali mintua erok ampakabajiki matoanna, buraknenna pissampulomi erokna napakabajiki manggena.


Taua antu kadang ni uji ammake kesenangan siagang jai doek na, anak siagang baine na atokah lainga poeng. Tea maki ni sangka kana anjo apa apa anjari tanda ni sayangi ki ri Karaeng Puang Allah Ta’aala apalagi punna iya tena na istiqomah apparek taat mae ri Karaeng Puang Allah Ta’aala. Tau antu aggapa yaa ka sannangan kulle ja ni cintai, kulle todong anjo situasi na ni murkai ri Allah Ta’aala, kondisi na kulle beda beda. Ka cintaan ta mae ri sisi na Karaeng Puang Allah Ta’aala anjo tena ni tandai niak na kadudukan ta, anak anak ata, atoka harta siagang pangkat ta. Mingka anjo ka cintaan ta mae ri Karaeng Puang Allah Ta’aala ni tandai ri amal shalih ta, ni parek taqwa, appalak taubat, siagang ni pareki apa apa kewajiban ta mae ri agama ta, samakin sempurna ii ketaqwaan ta semakin na sayangi ki Allah Ta’aala.


Elektronik , memang miringi harga na, oroginal tong mi. Hmmm sannak na sessa na. Punna ammali bekas. Mingka definisi na anne murah mae ri taua beda beda ii tiap tau. Misal na nakke erok ammalli Amplifier ri speaker ka niaka ri ballak. Niak 10 barang beda beda harga na sekre juta. Singkamma tong ji harga na mingka beda kualitas na. Najo mi battu ri 10 barang anne kulle ni cinik sesuai ji kah kebutuhan, cinik ki rong komponen na nampa cinik ki kualitas na battu ri hasselek review na, cinik ki tongi harga harga battu pabaluk maraenga. Nampa tentukan mi. Ternyata battu ri 10 aa anne barang nomorok 1 kualitas na paling bajik, harga na paling pas diantara pabaluk na.


Bulang lalua loe kajariang tau ammoterang tiba2 passabakkanna kanre-kanreang. Anne beritayya pasti naparek takbangkai taua, ngurana kulle kanreang anjari saba’ matena taua. Ternyata niak mentodo’ kanre-kanreang kulleyya ammuno. Salah sekrena iamintu golla-golla gatta. Anne golla-golla gattayya punna niciniki tenaja na bahaya, nyamangi kasiakna pole, mingka golla-golla gatta lekbaki anjari passabakkangna niak tau ammoterang ri taung 2011, nasabak anjo taua loe dudu nakanre golla-golla gatta. Nakuai dottoroka anne taua nangai dudui angnganre golla-golla gatta, siallo niak kapang 14 golla-golla nakanre. Nasabak anne kebiasaanna tena kulle napammari, naung tarrusukmi kagassinganna, nangai garringa, terutama kondisi battangna pila’ kodi’i. Ka anne battangna tenamo na kulle iso’ mineral pokoka untuk kalenna. Ka loe dudui kandunganna golla-golla gattayya lalang, kamma mint. Njari la’bi bajiki punna anjo nikanrea kammaji buah-buahang sollanna naparek gassingi taua.


Onde-onde anjo kanrejawa jai ri balukang ri pasara’ ka na terkenal ki mentong ri Indonesia. Anjo onde-onde niak ri pasara’ ka niak poe ri balukang pabalu ri pinggiri jappa ya. Onde-onde terkenal ki ri Indonesia na ri luara negeri. Anjo onde-onde ri pare’ battu ri tepung terigu na tepung ketang nampa ri sanggara ki anjo luara na ri sareangi biji wijen. Niak macam-macam isi na anjo Onde-onde a, yang jai tau ngai anjo onde-onde ri pare’ battu tepung ketan na isi lalang na kacang ijo. Rasa lainna ri pare’ battu ri tepung terigu na luara na kebo’ ki , niak poe jg eja na ijo ri issengi na onde-onde gandum khas battu ri kota Mojokerto, Jawa Timur


Sambayang lima wattu iamiantu kawajiban mae ri setiap ummat muslim untuk ambokoi tanpa niakna uzur jelas akan berdosa. Dosa ni bokoi sambayang lima wattu anne sannak lompo. Ibnu Qayyim Al-Jauziyah akkana lalang Kitab Ash Shalah, kaum muslimin sepakat kana a,bokoi sambayang lima wattu secara singaja mangka ia termasuk dosa paling lompo riantara lompoa siagang dosana lebih lompo battu ri dosa ammuno, anrampasak harta tau maraeng, berzina, aklukka, siagang anginung minumang keras.
Kalanjukanna ahli fikih terkenal niaka attallasak ri abad ke-13 M anne na jelaskan, tau niaka ampelaki sambayangna akan angguppa hukuman siagang kemurkaan Allah SWT siagang na gappa kehinaan ri lino siagang akhirat. Ibnu Abbas akkana anne ni maksudka dosa lompo iami antu setiap dosa yang Allah SWT niak na janjikan neraka mae ri tau anggaukang tena na assambayang iareka Allah SWT nassu siagang melaknak tau tennaya na gaukang anne passuroangna iareka ia akjanji akan nasare azab.


Riolo wattungku SD punna libur sikolaya, nakiokma anjo tantaku mange akbangngi ri ballakna. Nasabak kullea akkakarena siagang sikalingku ngaseng. Punna nakioka tala lekbaka tea, sanging erokku amminawang punna nakiokka, nasabak pasti napasengkaki rong ri supermarket ammalli kanre-kanreang eroka nikanre. Nasuro jaki ammilei nampa nikumpuluk, mangemi tantaku nabayarak. Kungai nakke ka ammakku riolo kamase-mase injai njari tala lekbaki nauranga mange supermarket. Battu ri ballakna, mangema akkakkarena siagang sikalingku, niak tongi biasa anak-anak ri ampik ballana. Pokokna sanggeng lompo kinne, tala lekbaki kukaluppai liburangku punna mangea ri ballakna tantaku. Kamma-kammayya anne anak-anaka lakbi napikei liburang ri ballakna kale-kalengna yang penting niak HP nacinik-cinik. Bajik tongi punna sisikali mangeki akbangngi ri ballakna bijangta nasabak kulle tongki pabajiki silaturrahmita.


Punna ni sakbu ki rumusuk FITT, antu mi ni kana formula punna erok ki olahraga. Arti na, niak beberapa hal antu harusuk ni perhatikan punna erok ki parek ki anjo olahraga yaa. F pertama antu nikana Frekuensi olahraga. Umum na tau na punnai frekuensi olahraga paling tena na gappai tallu sanggeng na limakali lalang sekre minggu. Karua, I antu arti na Intensitas. Niak tallu jenisik na intensitas olahraga antu mi rendah, sedang, tinggi. Anjo ka tallu na, T atokah nikana time, wattu ta olahraga ri umum na kulle ni mulai paling tena 15 menit. Misal na katte jarang ki olahraga biasa na awalak na kulle ni mulai olahraga 15 menit rong, sinamperek kulle ni tambah, mingka tena na labbi battu ri 1 jam.


Ga'deang chain food nirupa akullei napatala kanreang cara karoi kanreangna. Ga'deang chain food ka anne cuma pirangang manikji kullei napatala kanreanga ri pelanggannga. Se'rea gadeang chain food, dailybox nakana la'bui carana anne napatala kanreang rilalang tempo tetterek. Nakana arcad, nia' pirang cara nakullei napatala kanreang tetterek ri daily box. Makase're nampagumpulu ngasengi rodong kanreang aga ero ripallu. Makarua, ide kanreang rilebbami riangga dierangi mae ri pina'nangi ri palluna dailyboxka. Makatallu, le/bana ri pina'nangi, anne kanreangna ripalluki makajai ri pakrimpungana pallua. Makaappa, kanreang lebbaka jai ripallu ripantami ri lalangna tangkalal dinginga. Makalima, kanreang yang erokami dibalu rierangi mae ri ga'deanga. Makaannang, naribaluki kanreanga ri pammalia.


Taua punna niak na isseng olahraga berua, langsung ngasengi erok carakdek. Kamma aklampa naik ta’bing. Anu bahaya dudu anjo punna tena ni biasa. Parallupi pole sa’barak taua, nipikkirik bajik-bajik kemaea la nitakgalak, kemae la ni onjok. Tena kulle ammake sapatu sambarang, niak todo’ sapatu khususna. Ri kampuska niak ji olahraga kammayya inne, bonena lalang sanging buru’ne lakbu u’na, punna niak nicinik latihang, artina la mangei ri sekre ta’bing la na naiki. Punna aklampai, jai ji baku agang njari sibantu tongi salla. Naik todoM karannuang punna kullemi nirapik anjo ta’bing ni naikia. Apalagi punna nicinikmi pemandangangna, biasa anu gammarak dudu, njari tenaja na sia-sia nisakring anjo perjuangangta naik ta’bing. Intumi kapang jai todo’ tau nangai anne olahragayya nasabak bajiki pakkasiaka punna niguppami anjo niboyayya.


Paklappassang idul adaha iamiantu allo paklappassang umat Islam ni laksanakan setiap tanggalak 10 Dzulhijjah. Allo paklappasang idul adaha biasa pole nikana siagang allo paklappassang hajji, sabak appadang siagang ibadah haji ri makkah. Niak pole angkana siagang allo paklappassang kuruban ka ri anjo alloa olo-olo pakaramula ni samballe berdasarkan kisah Nabi Ibrahim siagang Nabi Ismail. Ri anne alloa sikuntung umat Islam merayakan siagang akkurubang olo kurban nampa ni bage-bage mae ri tau maraenga.
Allo paklappassang kuruban ri desa ku sannak suarak. Niak ruang kayu capi siagang sampulo kayungna bembe siap ni kurubang punna lekbak assambayang idul adaha. Tampak panyamballeang na ni lakukang ri sampik na masigik niaka ri kampong ku, loe masarakat akkumpuluk untuk ni saksikan anjo passamballeang.


Mappalili anjari acara ritual adat biasa inja ni pertahankan sanggengna ri kammayya anne. Acara ritual anne anjrai daya Tarik kale-kale mae ri masarakat lalang siagang pantarangan daerah Labbakkang. Tena na hanya appakahadere toko-toko masarakat setempat, acara anne pole biasa na hadiri bupati Kabupaten Pangkep siagang mae ri kalangan anak mudayya.
Kegiatan niaka ni lakukan iamiantu akkiok masarakat setempat untuk akkumpuluk ri ballak adat iareka biasa ni kana Balla Lompoa (Kalompoang). Lekbaki anjo, tokoh masarakat iareka keturunan raja biasayya ni kana Karaeng ni araki naung ri galunga sebagai tanda kana musim tanang antama mi wattunna siagang sabagai bentuk kalancaranna siagang masarakat kulle guppa hasselek panen lebih loe riolonganna, anne kegiatan ni gallarak tujuh bangi tujuh allo mingka ni pertimbangkan biaya siagang wattuna anjari mi rua allo rua bangi.


Lasuna kebo’ ammoterangmi ammakna nasabak garringi. Njari niak anne ammak maraeng surang anakna nikuayya lasuna eja nangai battu nacinik lasuna kebo’, njari anne manggena lasuna kebo’ eroki nabuntingi anjo ammana lasuna eja. Pertamana bajikji anne lasuna eja surang ammakna, mingka tena sallo, nasuroi lasuna kebo’ appattasak sekre ballak allo-allo sanggenna mate manggena. Niak sekre wattu lasuna kebo’ nabissai bajunna ammakna nampa gallangi bajua, nisuroi akboya sanggenna naguppa ri binangayya. Sitojengna niak tau toa guppai, eroki namoterang anjo bajua assalak lasuna kebo’ eroki naurang anjo tau toayya siminggu. Lekbakna siminggu nisareangi labu’, ternyata bulaeng ngaseng lalangna. Erok tongi anne lasuna eja, appalak tongi anjo paling lompoa napilei, wattunna nasungke jai ularak lalang nampa napittoki lasuna ejayya surang ammakna sanggenna mate.


Ri wattunna Idul Adaha battu, loe mae ri masarakat Indonesia assamballe hewan kuruban, bajik antu bembe iareka capi. Mingka ri kammayya anne sementara niak wabah virus PMK iami antu garring baba siagang kanuku mae ri olo-olo singkamma capi.
PMK iareka garring baba na kanuku iami antu garring niaka antaba olo-olo ni sebabkan virus, menyerang olo-olo capi,tedong,bembe, babi, rusa, kijang, siagang olo-olo maraenganna niaka ammake kanuku tappue.penularan anne garring sanna liba tassebar punna ni parasengi 80-100% siagang angka kamateanna 5% siagang 2% mae ri olo-olo rungka. Gejalana anne garring paling sannaka kacinikang mae ri capi sehingga anjari penilaian deteksi PMK.
Virus PMK terdapat lalang biringi iangaseng bagian kaleng na anjo olo-olo niaka menderita garring baba siagang kanuku anne.


Mae ri pecinta bulu tangkis, pasangan kevin Sanjaya Sukamuljo/Marcus Fernaldi Gideon ni gallarak “Minions” sabak tinggi kalengna assingkamma-kamma cakdi. Kevin tinggina 170 cm, sedangkan Marcus 168 cm. Khususna untuk Kelvin ni gallarak iamiantu si lima kila siagang pallak akrikbak mae ri tau ang-ngaia pelleng horor anne. Ni kutip TribunNews.com, Gallarak si Lima Kila anne mulai munculuk sabak Kevin Sanjaya memiliki pukulan liba siagang kassa. Pukulan anne iamiantu senjata andalanna Kevin Salaing teknik servis unik biasayya anjari ciri khasna.
Julukan lima Kila mulai terkenal wattunna niak forum bulu tangkis ri akun twitter @BadmintonTalk niak kana-kana ri kolom komentar para fans battu ri cina. Paraia terpesona anciniki pululanna Kevin Sanjaya.


Jari injo resepna iareka rampana, niallei conto cotoa, lani alusi ngaseng. Kammami lasuna eja, lasuna kebo, marica, katumbara, na maraenga na ajjari rampa alusu. Kammi mi canggorenga, na iya kaminang parallu inne ri rampana cotoa, ni alusi tongi. Maraengi na rampa alusuka. Na punna lembambo, injo rampa alusuka la nitumisi sanggengna bau, na nipanaungi todo layya, laja, raung lemo, raung sallang, dan sarre, na bau rasanna. Nampai nicampuri mange ri Korong lompo, nipassicampurang canggoreng lembaka nialusi, jekne pappaluang dagenga, nipanaung todo dagengna, na nampai nitambah jekne pambissang berasak, siagang golla. Nipallui nai sallo sanggena antama injo rampana ri dagenga na janna.


Kampala iareka salah sekre kampong ri Kabupaten Bantaeng niaka tampak wisata nikuayya ‘Permandian Alam Eremerasa’. Anne tampak wisatayya niak sumberek mata jeknekna battu ri aka’ poko’ siagang batu-batuang langsung mange ri ko’langna Eremerasa, kulle tongki ciniki pemandangang romang. Bajikna anne tampaka, jeknek ko’langna tena na lekbak karru’ manna punna bosi’i. Tena tong na lekbak lakbusuk jeknekna manna mamo battumi mussing bambanga. Akjappaji tarrusuk mata jeknekna tala mantang-mantangi. Punna battuki ri Bantaeng, sanna’ paralluna kimangei manna sinampe dudu. Angngerang mamiki baju sambe nasabak rugiki punna tena ki basah moterek battu ri Permandian Alam Eremerasa. Tea maki pikkiriki rong apa mange konjo la nikanre nasabak loeji pabaluk-baluk punna erokki nganre mi, sanggarak siagang angnginung jeknek bambang.


Niak poeng nikanayya Jambatang Gentung Salluang. Tena na bella battu ri kantorokna kampong Bonto Salluang iareka anne jambatanga nipake aklimbang wargayya battu ri kampongna mange ri tampakna annanang. Kamma-kammayya anne viralki jambatanga nipanjari tampak ngalle poto anak-anak mudayya, nasabak gammaraki pemandanganga njari ga’gai punna nipasangi ri sosial mediayya. Punna erokki battui anne tampaka, mange maki ri Kampong Bonto Salluang Kecamatan Bissappu. Tike’na antamak? Tea maki pikkiriki, tenaja niak doek nipasuluk njari kulle jaki appoto-poto sanggengta mangngang, mingka parallu kiperhatikang keamanangta, teaki sanggenna karueng dudu kinjo nasabak anne jambatanga tala niak rinringna nampa rawanganna anjo jurang njari bajik punna teaki sallo dudu, pikkiriki kasalamatangta.


Botolo' plastikka anne sampah sessai diurai ri lalang buttayya. Pentingi anjo rijagai ripatangkasa lingkunganka siagang bumi. Punna nia' wattu luang, anne botolo' plastika anne kullei riapanjari pot bunga gammara'ka. Bahan siagang alat'na nia botolo' plastik bekas, piso, hiasan, puppuk siagang tanaman. Anne bahan siagang alatkan ripasiapkanki rodong, punna takkumpulu ngasengmi barangna anjo botolo' plastikka ripolongi siagang piso. Nampa disareangi hiasan ritempele' ri pa'tongko botolo'ka. Nampa di so'bolo'ki bagian rawanganna botolo'ka agar anne je'neka tena namantang ri botolo'ka. Nampa ripantama ki botolo' puppuk siagang butta ri lalang botolo'ka nampa bibit tanamanga anne. Anne Pot Bunga Plastikka cocoki punna ero'ki atanang ri balla nampa tenna pekarangan.


Injo alaka nisakbu mi rice cooker. Inne teknologi maka sekrena punna pappalluang kanre. Fungsina untuk appallu kanre sanggena tikno. Mingka bede, inne riolo tenapa na kulle ambangbangi kanre. Na nia mo pole teknologi generasi maka rua na nisakbu magic jar. Inne magic jar ka nia ki untuk ansempurnakangi rice cooker, kulle mi ammangbangi kanre. Na teknologi kaminang maju kamma kamma iyya inne, iami injo magic com, inne kaporeanna kullemi nipake appallu kanre, ammangbangi, appakatikno gangang, na annyaungi. Jari inne magic com nga kulle tongi nipake appakatikno kanrejawa kamma apang iareka barongko, kanre jawa injo nisaungi iyya punn ni paka tiknoki.


Kejadiaan na ri tanggala 10 November 2022 niak anggota TNI mantung ri tinggi na 1.600 bangkeng.  Erokki ri operasi tulang bangkeng patah na anne bangngia. Ri kanai anjo anggota TNI sadar ji nampa stabil na erok ri operasi bangkeng na inta. Na kana Gunawan, Kapen Kopasgat, anjo prajurit na ri rujukki ri balla garring lain ri RS Salamun battu ri RS Sentosa Bandung Central, jappa Kebon Jati. Na kana ri timbangi korban ri baliki battu ri dottoro Spesalis na korban ka. Anne kamma-kamma ya anjo anggota TNI a le'ba ka mantung battu ri mantung payung baji' mi bangkeng na kulle mi a'jappa sike'de.


Anjo wattua nakke appilajarak ka baluk online, nakke ku coba anjari reseller barak baluk baluk kaos grosir punna na agang ku. Anne nakke ku parek wattung ku SMA. Tantu mi tena na pake modalak. Lekba na punna jai tau issengi siagang tau ammalli, nakke akhere na ku coba mi baluk baluk barang maraenga. Jai jenisik na pakarammula ri salarak, kacamata, topi, sepatu siagang maraenga poeng. Nampa kulle na ni parek website ta punna ta antu nakke ku parek sekitar sekre ulang sebelum na pandemi. Nakke ku pikkirik  punna jar produk singkamma labbi gampang punna niak web ta. Kamma kamma anne jari antu jasa parek website untuk toko online.


Janisik na battu lalang sekre mangkok Baso Aci na hasselekangi kanre nyamang memang. Pakarammula baatu ri Cuanki lidah, Siomay, Batagor, Sukro Cikur, Tahu. Ni rampik na anjo, niak tong pattamba lainga singkamma mie, ceker siagang tulangan. Teksturna kriuk kriuk ki , lamma ii, siagang kacci kacci na jeknek na sanna nyamang ni kanre. Pantasang labbi kakjalaki daripada basso daginga kah sanna jaina siagang jai poeng macam macam na lalang na sekre porsi. Biasa poeng tena niak ni balukkan ri pasaraka, jari malli online ki sedeng rong. Mingka manna mamo kamma anjo, janisikna anne Baso Aci panjari beda ni bandingkan lainga.


Mulanna anne rancana na Gubernur Laiskodat erok na tutuk Pulau Komodo sekre taung ni tanggapi tojeng tojeng ri masyarakatka ni kabupaten Manggarai Barat, khusus na anjo mantanga ri Pulau Komodo. Nasabak, lekbana ni pasuluk anne wacana yaa ri Laiskodat, Kementrian Lingkungan Hidup siagang Kehutanan (KLHK), antumi tugasak anjari penanggung jawab ratena TNK langsung akkana tong, nakana pihak KLHK ji kulle ngalle keputusan kamma anjo kah iyaa punnai wewenang tongko atau ni bukka anjo Pulau aa. Nampa anjo, kaerokkanna lampa carita siagang masyarakatka tena lekba ni jampangi ri Gubernur ka. Sibalekna, amalo media ji anne Gubernur ka sanging appau erok erok na na tutup anjo tampak Pulau Komodo.


Riolo ri sekre dusun paboya jukuk. Tepatna ri Sumatra Barat, tallasakmi sekre anak burakne ni arengi Malin Kundang. Ia ammantang siagang ammakna, Mande Rubayah. Bapakna sallomi moterangna na bokoi ammakna siagang anne anak kale-kalengna. Malin lompo anjari anak carakdek siagang pambarani, mingka sikekdek kumbalak. Ia attallasak serba kekurangan. Sanggengna sekre wattu ri wattunna Malin beranjak dewasa, ia appikkirik untuk mae akboya dallek ri negeri kanjongang. Siagang harapanna sallang punna ammotereki ri kampong halamanna ia lekbak mi anjari tau kolomanyang.
Maling tertarik mae ri pakkiokna patanna kappalak padagang niaka anjo rioloa kasi-asi mingka ri kammayya anne anjarimi tau kolomanyang. Ri tau-taung allaloa, kamma anne Malin anjarimi Nahkoda na kappali loe kappalak padagang. Ia pung berhasili ambaineang sala sekre anak baine Raja siagang rupa tauna gammarak. Kabarak keberasilanna tak langngerek mae ri ammakna Malin.


Pakrimpungang kuliner beru nia ritongko ri Gading Serpong,Tangerang. Pa'mantanganna anne pakrimpungang kulinerka bajiki nasaba nia ri pasara siagang rampina gedung kantoro na jai tau anjama jorek. Anne pakrimpungang kulinerka konsepna kanreang & inungang, ga'de ga'deang lompo siagang tontongang. Ri awala' anne pakrimpungang kulinerka ri sungke, niaa' tallumpulo lima pa'balu kanreang ambalu rinni. Nia' siratu' pa'balu mandattarak rinni, talumpulo limaji paling bajikka tappile ammalu rinni. Ri pakarimpunganga anne nia kanreang, inungang, siagang kanrejawa. Ri pasara' moderen ka anne nia tallu ratu' limampulo pabbalu kanreang, inungang, siagang kanrejawa, pamantanganna antu ri bakbaraki ri pasara' modern Intermoda Ciasuk dan pasara modern se're BSD. Anne pakrimpunganga niminasai kulle tulung pamarentayya nabina pa'balu kanreang, inungang, siagang kanrejawa angappa kalongangan.


Nabi Ayyub as utusan battu ri karaeng Allah SWT iami antu anjari tauladan kasakbarran lalang anghadipi cobaan tallasak na. iangaseng harta pakkolomanya-nganna ni alle battu ri Allah SWT termasuk keturunan na. kisah Nabi Ayyub As ni caritakan lalang kurangan ri surah Al Anbiya siagang surah Shad. Ni caritakan kana Nabi Ayyub as ni sare garring bukkuleng. Nia angkana singkamma garring kusta, siagang maraenganna akkana anjo penyakitna aklele. Sanggengna loe tau ambokoi, lalang bobbok kisah 25 Nabi angkana Nabi Ayyub sekre tau carakdek, tangkasak, sopan siagang bijaksana. Ia terkenal sannak kolomanyang sabak niak na patang loe olo-olo siagang luarak tampak na. mingka kolomanyang na tena na panjari sombong, justru Nabi Ayyub As na pergunakan harta na untuk ambantu parang na tau.


Feri na gappa gilirang nomorok sekre. “Takbaki bedeng apa kubawa?” nakana Feri. “Onde onde pasti toh!” nakana ngaseng ananaka. “Cocokiii, ki coba mi ngaseng. Punna niak wattu sengka ko ngaseng ri warung onde onde na nenekku”. Nenek na Feri battu ri Mojokerto. Mojokerto ni isseng siagang onde onde na. Kanrejawa nikana onde onde anne ni parek battu lakbuk antu ni parek bantuk golok golok, lalang na ni ise kacang ijo siagang golla. Niak tong ni sare parukan kaluku na golla. Kulik luarakna ni sare wijen. Mojokerto, Jawa Timur antumi kota ni issenga battu ri Onde onde na. Kamma anne gilirang na mi Cici. Cici na pacinikkang kanrejawa niak corak garisik garisik na. “Kulle niak issengi kanrejawa apa anne?” nakana Cici. “Kue lapisik, kue lapisik” nakana ananaka.


Radio le'ba mi na jappai proses perkembangan sallo mi sebelum na anjari media komunikasi massa kamma-kamma anne. Taung 1896, se're ilmuwan Italia, Guglielmo Marconi na gappai temuanna ri telegrad nirkabel na pake rua sirkuit. Alat na gappayya anjo anjari awala na ri pa'pake na teknologi ri pare na radio. Awala na sinyal na gappai na kirimkangi ri jaringan nirkabel anjo kurangi ri 10 mil. Tapi ri taung 1897 Guglielmo Marconi ammotere ki na publikasikang panggapa beru na na kulle na kirimkan sinyal nirkabel na ri jarak bellayya poe battu ri sebelum na anjo 12 mil. Anjo Radio ya kulle ri pake langngere' tau accarita na anglangere kelong na putara ka stasiun radio a.


Kamera ya ri pare' ki a'rekam bayangan ke lalang film ato kartu memori kamerayya. Sejarah na anjo kamerayya niakmi sebelum na taung masehi anjo ri 5 SM. Lalang kutipan ri bokbok judulu' na History of Photography karya na Alma Davenport na kana niak se're tau arenna Mo Ti na ciniki se're gejala na niak fenomena arenna Kamera Obscura. Kamera niak jai macam-macam na poe niak annang kamera anjo Kamera DSLR, Kamera Mirrorless, Kamera Analog/Film, Kamera Action, Kamera 360 Derajat, Kamera rawa je'ne, na kamera Medium Format. Anne kamma-kamma ya kamera ya canggih mi. Jai mi Fotographer munculu na panjari tampa' a'boya doe ki.


Inungan kaminang tena kungai iami injo inungan tanning dudua iareka loe ammake golla. Kammami na kungi tau nenne inungan boba. Tena na cocok mange ri nakke injo niaka leklerang garring gollana iareka diabetes. Punna lekbaka angnginung inne, nia pakkasia kodi angngoloi kalengku, kammami nekke nekkere limangku iareka cappa bangkengku. Na biasa todo punna lekbaka nginung inne, lammai kalengku na tena mo ku kulle anjama jama na antinroa mami baji nikasi. Jari sanna batena kuleleang inne inunganga. Punna mangea ri pakgaukangan na nia tupasadia inungan loea gollana, kupau mami singa singara sollana na paham na tena niareka patoa toai. Inne bateku anghormati tussarea.


Sultan Hasanuddin ri juluki tau Balandayya ri juluki De Haantjes van Het Oosten battu ri Balanda artina Jangang bura'ne battu ri timoreng. Sultan Hasanuddin anjo tokoh adat na Sulawesi Selatan na anjari pahlawan nasional poe. Sultan Hasanuddin anjo Karaeng Gowa ke 16. Sultan Hasanuddin lassu ri tanggala 12 Januari 1631 ri Mangkasara. Nampa matei ri tanggala 12 Juni 1670 ri Mangkasara umuru' na 39 taung na di kuburu' ki ri Gowa. Anjari Karaeng Gowa, Sultan Hasanuddin poe karrasa' ki na lawang Balandayya, ka jai janji na tuntutan VOC tena na tarimai. Anjomi lassu perlawanan na siagang perang na siagang VOC.


Rua tips wattu na rugi ri bisnis, anjo se're A'gaukang Evaluasi. Lalang pajappa bisnis pasti niak ri kana rugi. Niak tong faktor-faktor a'gauk na anjo. Anjomi butuhki a'gaukang evaluasi ri lalang na ngaseng bisnis ta sikamma evaluadi sistem bisnis ka na evaluasi produk ato jasa na balukang perusahaan ta. Anjomi tujuan na kulle ri isseng saba' na rugi ta anjari gampangmi ri baji'ki. Tips lainna anjo baji'ki sistem bisnis ka.  Anjo kaitanna siagang sumber daya tau na atau pajama na ri perusahaan ta. Optimalkan mentongmi anjo pajama na ri perusahaan ta. Na baji' jappa na perusahaan ka na tena na anggappa rugi.


Anne mi pappilajarang Inranga penting na isseng umat Muslim ka, ka niak dampak na sanggeng na ri Akhirat poe. Jai Ulama' na kana punna tena pi na lunasi' inrang na tena kulle antama ri Surga. Punna tau Muslim tena na a'bayara inrang, kullei anjari dosa sanggeng na tau na mate.Niak poe Ulama akkana Pahala na tau ang'nginranga kulle na alle tau panginrangi. Ri lalang Agama Islam punna tena ri bayara'ki inrang ta anjari pa'gaukang kodi. Ka anjo inranga kammai janji haruski ri tappaki ri bayara'. Anjomi nakke punna niak inrang ku manna susah ja harus mentongi ku lunasi’ ka tallasak jaki.


Kulleki a’pare Kopi Dalgona ri balla. Bahanna rua sendok kopi instan tena niak ampasa’ na, rua sendok golla kebo’, je’ne bambang 100 ml susu krim, na toping biskuit, coklat na madu. Niak tong alat na anjo sndok takar na sendok kanre, panne palastik, saringan bassi ca’di na gelas ci’nong se’re. Goccangi riolo kopi instanka siagang golla kebo’ na je’ne bambang. Punna gantala mi anjo kopi dalgona na kullemi ri panaik ri gelas ka nampa saraeng susu krim anjo kopi dalgona na nampa sareang mi es batu punna ri ngai. Saraengmi poe toping biskuit,coklat na madu na anjari anyamang ri inung.


Olahraga anjari salah sekre kegaiatan penting siagang tena kulle nikaluppai nasabak kullei napagassing kalengta. Punna niak liburta na kuttuki aklampa-lampa, kulle tonjaki olahraga ri ballakta kale-kalengta ka kammayya anne loemi kulle niguppa olahraga online ri Youtube kamma Yoga. Kulleki kioki iya ngaseng bijangta olahraga ri ballakta, misalna anggengka’ beban saggenna senan. Maraenganna anjo kulle tongki lari atau akjappa kaliling perumahanta, battu ri kitteji sikuranna ku kulle, bari’basak atau karueng. Yang penting niak assolong songotta lalang siallo. Bajiki punna akjappaki sambil niak kelong kipilangngeri, biasa tena nikasiaki akjappayya. Punna ngakngalikki kale-kalengta, kulleki kioki buru’nengta/ bainenta atau apparekki janji siagang tau ri ampik ballakta.


Ganrang bulo di karenai siagang cara ri ganrang kayu se're sisi lompo na punna sisa ca'di na ri ganrang siagang limang ji. Ganrang bulo niak rua sisi na punna ri karenai na kulle assulu sa'ranna. Salah se're na sisi na lompoi se're. Ganrang Bulo anjo alat musik na tau bugis mangkasara ka sikammai gendang. Niak poe beda na ganrang bulo siagang ganrang lainna ri pulau jawayya. Alat musik tradisional na Sulawesi Selatan antu Ganrang Bulo arenna ca'di ukuranna punna ganrang na jawayya lompoi sike'de. Biasana Ganrang Bulo ri siagangi seruling punna ri karenai. Ganrang Bulo ri gappai punna niak acara bunting, acara resmi pemerintahan na acara lainna.


Tena na ni paduli berat badan ta katte kamma kamma anne, olahraga secara rutin todong kulle na panaong kolesterol jahat ta (LDL) siagang na tingkatkangi kadar kolesterol bajik (HDL). Kah ni parek ki olahraga kulle na jagai lancarak na aliran darah yaa, jari na anjo penyakit ka berbahayai singkamma penyakit jantung kulle ni hindari. Na pa kassak ki tulang siagang otot ka. Anjo manfaat na olahraga selanjut na antu mi na pa kassak ki tulang siagang otot na. Punna katte antu muda inji jaki, kulle masalah tulang na siagang otot ka teai kondisi utama antu harusuk ka ni khawaterek kan. Mingka bagi na tau lainga anjo lanjut usia, masalah na anjo tulanga siagan otot na antu mi mimpi buruk ka harusuk ki ni hindari. Teai ki sanggeng ta tarlambat.


Kanre kanreang kamiyang kungaiyya iami injo gantala jaranga punna kaddokang na pallu golla punna pappisoloro. Injo gantalaka kammami kanre anu taktagalla mange ri anrong baineku. Inakke tuli pantarang kamponga, ia naku amminro mange ri balla kalassukangku, tulina injo anrongku ammalli dageng jarang, na nampa ammakku angantalaki. Na inne tuli kuukrangi sampan angnganrea gantala, pangnganreang siagang anrongku ji tuli kuukrangi. Injo pole gantalaka tena na loe rampana, na cekla tonji nirampayyangi. Jari injo bau na pakkasiak jarangna assulu mami. Innemi kaminang kungai, manna tuna batena nipallu, mingka sanna pore na assipakna ri pakkasiaka.Bede nakungngi tawwa, sehat tongi pole inne dagengna, akkulle ajjari pakballe.


Motereki sikola Una, langsungi mange ri dallekanna komputerka na parinra nampa akkarena game. Anjo komputerka niballiangi ri manggenna sollanna tena na assuluk-suluk ballak mange akkarena game ularak, kulle tongi sisambe napake tallua sari’battang. Mingka punna cidongmi konjo Una, nasawalakmi ammentenga. Njari sibakji anne surang Uki ka auki erok tongi akkarena nampa Una teai ammari. Sibakji dende sanggenna ngarruk ruayya. Battui ammakna nakakbilik ngasengi ruayya. Njari nakana manggena, la napelaki anjo komputerka punna teai assisambe. Una nampai moterek njari parallui mange sambei baju rolo’ nampa angnganre njari karena game ngi Uki. Punna lekbakmi nganre Una kullemi sisambe issedek mingka sekre jang ji ka niak les angngajina sinampe.


Areng na tari lengong lasem atoka legong keraton. Battu ri kostum na, kulle ni isseng kana battu kamae asalak na anne tari tari yaa toh? Cocoki, battu ri Bali jawaban na. Ni pelajari , menurut ku nakke tena ja terlalu sessa. Kahh anjo wattua katte todong ni bimbing ri guru antu sannak jago na lalang anjo bidanga. Menarik na, punna siagang seragam latihan kulle biasa, tena ja na terlalu kodi. Mingka anjo ngaseng berubah punna anjo ngaseng harusuk ni parek ammake kostum lengkap ri rate na panggung nga. Oke ni ceritai rong latar belakang na. Ni caritai tentang prabu lasem antu jatuh cintai mae ri sekre tuan putri sanggeng na akhere na iyaa na culik ki anjo putri aa nampa anjo mi pareki niak perang.


Cara bertaubat battu ri dosa durhaka mae ri ruayya tau toa ta iamiantu pertama ni pamantang segala gauk durhaka ta. Sekre tau erok bertaubat battu ri durhakana mae ri tau toana parallu na pakniak niat sunggu-sungguna untuk na pammari na gaukang.
Makarua, na sassalak dosa lekbaka na gaukang. Sekre tau paralu benar-benae siagang kasiak sassalak mae ri kalengna atas dosa durhaka niaka lekbak na gaukang. Ia harus benar-benar na pahami punna anjo panggaukanna termasuk salah.
Makatallu, niak tekad untuk tena na ulangi ammoterek panggaukanna. Ri lekbakna na gaukan dosa durhaka siagang na sassali, sekre tau niaka durhaka haru bertekad untuk nan a ulangi sallang la battua.
Makaappak, beramal saleh. Lalang Islam, amal saleh akkulle na hapus dosa-dosa. Jari sekre tau niaka na rasa kalengna apparek dosa karna durhaka mae ri tau toana haruski na sertai tobat siagang amalak saleh.


Allo paklappassang idul adaha kinne hadere siagang pappasang ketaatan na kemanusiaan. Idul adaha ansareki pangukrangi mae ri ummat islam untuk niak samaturuk lalang akkurubang untuk ampakalalng hubunganta mae ri karaeng Allah SWT siagang mae ri parang ta tau.
Melalui parentah cuci niaka na gaukang Nabi Ibrahm, ni parentah battu ri Karaeng Allah SWT  untuk anyamballe anak buraknena paling na sayangi, Ismail lalang ri mimpina. Siagang kassak na goaadan setang mae ri nabi Ibrahim tena na panaungi appilangerina mae ri sekre hamba siagang tuhanna. Pada akhirna Allah SWT anciniki kaiklasanna Nabi Ibrahim lalang allaksanakan parentah, kemudian angsambei Nabi Ismail siagang sikayu Bembe. Ujian iman anne na pammetang Nabi Ibrahim siagang Nabi Ismail sukses ni juluki kekasih Allah SWT.


Ni bokoi sambayang wajib iamiantu kufur. Kamma mi anjo, nai-nai nan a pela
sambayang siagang na ingkari hokum wajibna, menurut kesepakatan ijma para ulama,
ia taramasuk lala kategori kufur agung, manna terkadang ia pole na jamai, Abdullah bin
Baaz, kitab Tuffatu al Ikhwaa bi ajwibatin Muhimmatin Tataallaqu bi akaani Islam. Niak
mi sekre tau na bokoi sambayang padahal ia naisseng kana hukumanna wajib siagang
ia tena na gaukangi ia taramasuk kufur.
Hal anne ni tunjukkan kana tau ampelaka sambayang anne antamak lalang golongan
tau kafere siagang tau munafik punggung na ia tetap tegak ri wattunna kaum muslimin
aksujjud. Sabak ia termasuk golongan kaum muslimin, tappaki ia erok na perkenankan
untuk aksujjud singkamma niak ni perkenankan mae ri kaum muslimin.